cyanic-selkie/wikianc huggingface dataset:
འབྲི་གུང་གཏེར་སྒྲོམ་
འབྲི་གུང་གཏེར་སྒྲོམ་ཆུ་ཚན།
འབྲི་གུང་གཏེར་སྒྲོམ་ཆུ་ཚན་ནི་མལ་གྲོ་གུང་དཀར་རྫོང་གི་ཤར་ཕྱོགས་སུ་སྤྱི་ལེ་༢༣དང་།རྒྱ་མཚོའི་ངོས་ལས་སྤྱི་ཁྲི་༢༥༠༠གྱིས་མཐོ་བའི་སརགནས། ཤོད་སྲོལ་ལ་གནས་འདིར་སློབ་དཔོན་པད་མ་འབྱུང་གནས་ཀྱིས་ཆོས་དང་ནོར་གྱི་གཏེར་ཁ་དུ་མ་སྦས་ཡོད་པར་བརྟེན་རི་ཆེན་གཏེར་གྱི་སྒྲོམ་ཞིག་དང་འདྲ་བས་གཏེར་སྒྲོམ་ཞེས་མིང་ཐོགས།མཐོ་སར་གངས་དང་།བྲག་རི།རྐེད་པར་རྫ་རི།སྤང་རི།རྩ་བར་ཤིང་སྣ་ཚོགས་དང་མེ་ཏོག་བཀྲ་ཞིང་།དྭངས་ཤིང་གཙང་བའི་ཆུ་བོ་དང་།ཆུ་ཕྲན་ལྷུང་ལྷུང་དུ་འབབ་པ།་རི་དྭགས་རྣམས་བག་ཕེབས་སུ་རྒྱུ་ཞིང་བྱ་རིགས་སྣ་ཚོགས་ཀྱི་མགྲིན་པའི་གླུ་དབྱངས་སྙན་པར་སྒྲོགས་པ་སོགས་མ་བཅོས་ལྷུན་གྱི་གྲུབ་པའི་མཛེས་སྡུག་ངོ་མཚར་ཆེ་བའི་གནས་མཆོག་ཅིག་ཡིན། ཆུ་ཚན་དེ་ནི་ཐོག་མར་ཆགས་ཚུལ་ཐད་གནས་ཡིག་ནང་གསང་བསྔགས་བདེ་ཆེན་ཕོ་བྲང་གི་ཚོགས་ཁང་མདུན་དུ་དུག་མཚོ་ཆེན་པོ་ཞིག་ཆགས་ནས་གཟའ་དང་།སྲིན་པོ།ཀླུ་བདུད་བཅས་ཀྱི་ཆུ་དེ་འགྲོ་ཐབས་མེད་པའི་རྨུ་གསུམ་བྲག་གིས་སྒོ་བརྒྱབ་པ་ལྟར་བཀག་ཡོད་པར་བརྟེན་སློབ་དཔོན་གྱི་ཐུགས་དགོངས་ལ་དེ་མུར་བཞག་ན་ཡུལ་རྣམས་དུག་མཚོས་འཇིག་པར་ཉེན་པས་འབྲི་གུང་གི་ལྷ་མོ་ཨ་ཕྱིར་བཀའ་གནང་བས་ཨ་ཕྱིས་བྲག་དེ་མེ་ལོང་གིས་འཕྲེད་བཤག་གནང་བ་སློབ་དཔོན་གྱི་དགོངས་པར་ཐབས་དེ་འགོར་ཆེ་བས་ཁོང་ཉིད་བདུད་འདུལ་ཕུག་པ་ནས་གུ་རུ་བདུད་འདུལ་དྲག་པོའི་སྐུར་བཞེངས་ནས་རྡོ་རྗེ་འཕང་སྟེ་བྲག་བརྟོལ་བས་རིམ་བཞིན་ད་ལྟའི་ཆུ་ཚན་དེ་ཆགས། སློབ་དཔོན་གྱིས་བྲག་བརྟོལ་བའི་ཁུང་བུ་དང་། རྡོ་རྗེའི་རྗེས། མེ་ལོང་གིས་བྲག་བཤགས་པའི་ཤུལ་ཡིན་ཟེར་བ་ད་ལྟ་ཡང་མཇལ་རྒྱུ་ཡོད། ཆུ་ཚན་དེར་མདོ་སྦུག་གཉིས་ཡོད་པ་ལས་སྦུག་མ་རྡོ་རྩིགས་སྒོར་མོའི་རྫིང་དཔངས་ལ་སྤྱི་ཁྲེ་༣དང་།རྒྱ་ཁྱོན་སྤྱི་ཁྲེ་གྲུ་བཞི་མ་༢༠་སྐོར་ཡོད་པར་སྐྱེས་པ་དང་།ཆུ་རྫིང་མདོར་རྒྱ་ཁྱོན་སྤྱི་ཁྲེ་གྲུ་བཞི་མ་༣༠ཡོད་པ་དེར་བུད་མེད་ཆུ་བཞུགས་བྱེད་ཀྱི་ཡོད། དེའི་ཕན་ནུས་ཐད་གནས་ཡིག་ནང་ཆོས་ལུགས་དང་འབྲེལ་བའི་སྐོར་མང་པོ་ཡོད་ཐོག་བརྟག་དཔྱད་བྱས་པར་གཞིགས་ན་ཕོ་བ་སྨུག་པོ་དང་། ཚད་པ་རྙིང་པ། ཆུ་སེར། གྲང་བ། མཁལ་མ། མེ་དྲོད་ཉམས་པ། གྲུམ་བུ། རྩ་དཀར། པགས་ནད་རིགས་སོགས་ལ་ཤིན་ཏུ་ཕན།
དགོན་དེའི་སྐོར་གྱི་བརྩམས་ཆོས།
གཙོ་བོ་《འབྲི་གུང་གཏེར་སྒྲོམ་གནས་ཡིག་བཞུགས་སོ》ཞེས་པའི་དེབ་ཆུང་ཞིག་ཡོད་པས་གཟིགས་པར་མནང་།
༦༦ (གྲངས་ཀ།)
༦༦ནི་རང་བྱུང་གི་གྲངས་ཞིག་སྟེ་༦༥པའི་རྗེས་མ་དང་༦༧པའི་སྔོན་དུ་ཡིན།
ར་མོ་ཆེ།
ད་ལྟ་ཕྱི་དབྱིབས་སྔོན་གྱི་དེ་རང་ཉམས་གསོ་གནང་བའི་ནང་རྟེན་གཙོ་ཇོ་བོ་མི་བསྐྱོད་རྡོ་རྗེའི་སྐུ་བརྙན་ལ་༡༩༦༦ལོར་གཏོར་སྐྱོན་བྱུང་སྟེ་སྐུ་སྟོད་སྐུ་སྨད་གཉིས་སུ་བཟོས། སྐུའི་གཟུངས་སུ་ཕུལ་བའི་རིན་ཆེན་བཙོ་ཐལ་གྱིས་དེ་ཁུལ་གྱི་ས་གཞིའང་ནག་པོར་བཏང་། སྐུ་སྨད་ལྷ་སྐུ་ཆག་དུམ་དང་མཉམ་དུ་བོད་དུ་ལུས་ཀྱང་སྐུ་སྟོད་པེ་ཅིང་གི་བཟོ་གྲྭ་ཞིག་ལ་དབོར། དེ་རྗེས་ར་ས་གཙུག་ལག་ཁང་དང་ར་མོ་ཆེ་ཉམས་གསོ་ཞུ་འགོ་ཚུགས་རྗེས། ར་མོ་ཆེ་ཇོ་བོའི་སྐུ་སྨད་ལས་སྐུ་སྟོད་མ་རྙེད་སྟབས་སྐུ་སྟོད་གསར་བཞེངས་ཞུས་ཏེ་བཞུགས་སུ་གསོལ། དེ་རྗེས་ཀུན་གཟིགས་པཎ་ཆེན་སྐུ་ཕྲེང་བཅུ་པའི་ཐུགས་ཁུར་གཟིགས་བསྐྱང་འོག་ཇོ་བོ་མི་བསྐྱོད་རྡོ་རྗེའི་སྐུ་སྟོད་འཁྲུལ་བྲལ་པེ་ཅིང་ཉེ་འདབས་ཀྱི་བཟོ་གྲྭ་ཞིག་ནས་བཙལ་བརྙེད་བྱུང་སྟེ་ལྷ་སར་གདན་དྲངས་ཏེ་སྐུའི་སྟོད་སྨད་ལྷན་དུ་[page 19] འཛོམས་པ་བྱུང་སྟེ་ད་ལྟ་མཇལ་རྒྱུ་ཡོད་པ་འདི་ཉིད་ལགས། གཞན་ཡང་སྔོན་གྱི་སྐུ་བརྙན་སོ་སོའི་སྐུ་ཚབ་གསར་བཞེངས་གནང་བ་དང་། ལྡེབས་རིས་རྙིང་མ་སོགས་མཇལ་རྒྱུ་ཡོད།
ལོ་ཀེ་ཤྭ་ར་ཡ་
འདི་རྒྱ་གར་སྐད། བོད་སྐད་ལ་འཇིག་རྟེན་དབང་ཕྱུག་ཟེར། སྤྱན་རས་གཟིགས་ལ་མིང་བརྒྱ་དང་བརྒྱད་ཡོད་པའི་ནང་གི་གཅིག་ཡིན། 《སྤྱན་རས་གཟིགས་ཀྱི་མཚན་བརྒྱ་རྩ་བརྒྱད་པ》ཟེར་བ་ཞིག《བཀའ་འགྱུར》གྱི་ནང་ཡོད།
༼དུང་དཀར་ཚིག་མཛོད་ཆེན་མོ་༽ལས་བཏུས།
མཆོད་སྦྱིན་ཆེན་པོ་ལྔ་
མཆོད་སྦྱིན་ཆེན་པོ་ལྔ།
༡.རྒྱལ་པོའི་མཆོད་སྦྱིན་བཅོས་པ་དང་། མི་ཡི་བདག་པོའི་ཨ་ངྷྭར་ཚངས་པའི་མཆོད་པའི་མཆོད་སྦྱིན་ཀློག་འདོན། ༢.ལྷའི་མཆོད་སྦྱིན་སྦྱིན་སྲེག་བྱེད། ༣.མི་ཡི་མཆོད་སྦྱིན་མགྲོན་འོང་མཆོད། ༥.འབྱུང་པོའི་མཆོད་སྦྱིན་གཏོང་མ་སྟེ། དེ་དག་མཆོད་སྦྱིན་གྱི་རྣམ་གྲངས་ལྔའོ། །
མཆོད་ཡོན་དམ་གཙང་
མཆོད་ཡོན་དམ་གཙང་།
མཆོད་གནས་དགོན་པ་དང་། ཡོན་བདག་མི་སེར་ཕན་ཚུལ་འགལ་བ་མེད་པའི་དམ་ཚིག་གཙང་མ།
ལེའུ་
གནའ་རབས་བོད་ཀྱི་རྩོམ་ཡིག་རྣམས་ལ་ནང་གསེས་དོན་ཚན་མང་པོ་ཡོད་ན་དོན་ཚན་ཆེ་བ་རེ་ལ་ལེའུ་རེར་རྩིས་ནས་དེའི་ནང་གསེས་ཀྱི་དོན་ཚན་ཆུང་བ་རྣམས་ས་བཅད་དུམ་བུ་སོ་སོར་བགོས་པ་ཡིན། ལེའུ་རེའི་ཡིག་འབྲུའི་གྲངས་ཚད་ནི། རྒྱ་གར་སྐད་ཀྱི་རྩོམ་ཡིག་ལ་ཚིགས་བཅད་ཡིན་ཚེ་ཚིག་རྐང་རེར་ཤློོ་ཀ་གཅིག་དང། ཚིག་ལྷུག་མ་ཡིན་ན་ཚེག་བར་རེ་ལ་ཡིག་འབྲུ་རེར་རྩིས་པའི་ཡིག་འབྲུ་སུམ་ཅུ་སོ་གཉིས་ལ་ཤློོ་ཀ་གཅིག་ཏུ་རྩིས་ཏེ་ཤློོ་ཀ་སུམ་བརྒྱ་སྟེ་ཡིག་འབྲུ་ཚེག་བར་དགུ་སྟོང་དྲུག་བརྒྱ་ལ་བམ་པོ་གཅིག་ཡིན་ཞིང། བམ་པོ་རེ་ལ་ཆ་སྙོམས་ཀྱི་ལེའུ་གཉིས་རེ་དང། ལེའུ་རེར་ཡིག་འབྲུ་ཚེག་བར་བཞི་སྟོང་བརྒྱད་བརྒྱ་ཡོད། བོད་སྐད་ཀྱི་རྩོམ་ཡིག་ལ་ནི། ཚིགས་བཅད་ཚིག་རྐང་བཞི་རེར་ཤློོ་ལོ་ཀ་རེར་རྩིས་པ་གོང་དང་འདྲ་ཞིང། ཚིག་ལྷུག་ཡིན་ན་ཚེག་བར་ཉི་ཤུ་རྩ་བརྒྱད་རེ་ལ་ཤློོ་ལོ་ཀ་རེ་དང། ཤློོ་ཀ་སུམ་བརྒྱ་ཐམ་པ་སྟེ་ཡིག་འབྲུ་ཚེག་བར་བརྒྱད་སྟོང་བཞི་བརྒྱ་ལ་བམ་པོ་གཅིག བམ་པོ་རེར་ཆ་སྙོམས་ཀྱི་ལེའུ་གཉིས་རེ་དང། ལེའུ་རེར་ཡིག་འབྲུ་ཚེག་བར་བཞི་སྟོང་ཉིས་བརྒྱ་རེ་ཡོད་ཅེས་བཀའ་འགྱུར་དང་བསྟན་འགྱུར་གྱི་དཀར་ཆག་འགའ་ཞིག་ལས་གསལ།
༼དུང་དཀར་ཚིག་མཛོད་ཆེན་མོ་༽ལས་བཏུས།
མཆོད་སྦྱིན་
མཆོད་སྦྱིན།
༡.ཡར་ལྷ་སོགས་ལ་མཆོད་འབུལ་དང་། མར་ངན་སློང་ལ་སྦྱིན་པ་གཏོང་བ་སྟེ། སྐབས་འདིར་རང་གིས་འདོད་པའི་མཐོ་རིས་དང་ཐར་པའི་གོ་འཕང་མངོན་དུ་བྱེད་ཕྱིར། རྟ་དང་བ་ལང་མཐའ་ན་མི་ལ་སོགས་པའི་སེམས་ཅན་གྱི་སྲོག་བཅད་ནས་མཆོད་སྦྱིན་གྱི་རྫས་སུ་བྱས་ཏེ་ལྷ་ལ་མཆོད་འབུལ་དང་སློང་བ་ལ་སྦྱིན་པ་གཏོང་བའི་ཆོ་ག་ཞིག་ཡིན་ཏེ། 《ཁྱད་པར་འཕགས་བསྟོད)ལས། གཞན་དག་རང་དོན་མཆོད་སྦྱིན་ལ། །གཞན་གྱི་སྲོག་གི་སྦྱིན་སྲེག་བྱེད། །གཞན་གྱི་དོན་དུ་ཁྱོད་གཅིག་པུ། རང་སྲོག་གིས་སྦྱིན་སྲེག་མཛད། །ཞེས་གསུངས་པ་ལྟར་རོ། །༡.དཔྱོད་པ་བའི་མཆོད་སྦྱིན་ནི་མཐོ་རིས་དང་ཚངས་པ་ལྟ་བུ་ངན་འགྲོ་ལས་གྲོལ་བའི་ཐར་པ་ཙམ་ཞིག་བསྒྲུབ་པའི་ཐབས་སུ་རིག་བྱེད་གཞུང་ལས་བཤད་པའི་ཕྱུགས་ཀྱི་མཆོད་སྦྱིན་དང་ཁུར་བས་མཆོད་སྦྱིན་བྱས་པ་སོགས་ཡིན་ཏེ་ཕྱུགས་ཀྱི་མཆོད་སྦྱིན་སྐབས་མེ་ལ་སྐྱེས་བུ་དང་། རྟ་དང་བ་ལང་དང་ར་རྣམས་བསྲེག་ཅིང་བསད་པར་བྱའོ། ཡང་ན་དེ་དག་དབུགས་བསུབ་ལ་གསད་པར་བྱ་སྟེ་སེམས་མེད་པར་བྱའོ། །རྟ་དག་གི་མཆོད་སྦྱིན་ལ་རྟ་རེ་རེ་ལ་ཁབ་ལྔ་བརྒྱ་ལྔ་བརྒྱ་བཙུགས་པ་བཞིན་དུ་ཟུག་ཟེར་དང་ལྡན་པར་བྱས་ནས་སྦྱིན་སྲེག་བྱའོ། །ཞེས་ཟེར་བ་དང་ཁུར་བས་མཆོད་སྦྱིན་བྱེད་ཚུལ་ཡང་མ་དང་བུ་སྲིང་སོགས་ལྷག་ཅིག་གཅེར་བུར་ཕྱུང་ནས་ཕྱུགས་བཞིན་རྐང་བཞི་ས་ལ་བཙུགས་ཏེ་རྩ་ཟ་བ་ལྟར་དང་། མངལ་སྒོར་ལྕེས་ལྡེག བཤང་སྒོར་སྣོམ། འཁྲིག་པ་ལྷུག་པར་སྤྱོད་པ་སོགས་བ་གླང་གི་བརྟུལ་ཞུགས་འཛིན་པའི་ཆོ་ག་དེ་ལྟ་བུ་མཆོད་སྦྱིན་དུ་འདོད་ཅིང་། དེ་འདྲའི་མཆོད་སྦྱིན་མེད་པར་མཐོ་རིས་དང་ཚངས་པའི་གོ་འཕང་གང་ཡང་མི་ཐོབ་བོ་ཞེས་ཟེར་རོ། །
ཀྱི་ལི་ལི་
ཀྱི་ལི་ལི་ (རྒྱན་ཚིག) 1>རྒྱུན་མི་འཆད་པར་འཁྱིལ་ལིར་སྐོར་སྟངས་ཤིག་སྟེ། (དཔེར་ན།) ཉི་གདུགས་ཀྱི་ལི་ལིར་བསྐོར་བ་ཞེས་པ་ལྟ་བུ། 2>དྲི་ངད་ཆེན་པོ་ལྡང་བའི་དོན་ཏེ། (དཔེར་ན།) རྡོ་སྣུམ་གྱི་དྲི་མ་ཀྱི་ལི་ལི་ཞེས་པ་ལྟ་བུ། 3>མྱུར་དུ་འཁོར་བའི་རྣམ་པ་སྟེ། (དཔེར་ན།) འཁོར་ལོ་ཀྱི་ལི་ལི་འཁོར་ཞེས་པ་ལྟ་བུ།
༢༠༢༠ལོའི་དབྱར་དུས་ཨོ་ལིམ་ཕིཀ་ལུས་རྩེད་རྒྱས་ཚོགས་
༢༠༢༠ལོའི་དབྱར་དུས་ཨོ་ལིམ་ཕིཀ་ལུས་རྩེད་རྒྱས་ཚོགས་ནི་༢༠༢༡ལོའི་ཟླ་༧པའི་ཚེས་༢༣ནས་ཟླ་༨པའི་ཚེས་༨ཉིན་བར་འཇར་པན་ཏུང་ཅིང་དུ་བསྡུས་པའི་སྐབས་༣༢པའི་དབྱར་དུས་ཨོ་ལིམ་ཕིཀ་ལུས་རྩེད་རྒྱས་ཚོགས་ཡིན་ལ།དུས་ཡུན་ཉིན་༡༧ཡིན།
རྒྱལ་པོ་དགེ་བའི་དབང་པོ།
རྒྱལ་པོ་དགེ་བའི་དབང་པོ་ནི་ཤཱཀྱའི་རིགས་ཀྱི་རྒྱལ་འི་བློན་པོ་ཆོས་ཀྱི་རྒྱལ་པོ་མེས་པོ་རྒྱ་མཚོ་ཞེས་པའི་རབ་གསལ་དུ་གྲགས་པ་ལུགས་ཀྱི་དཔལ་འབྱོར་ཕུན་སུམ་ཚོགས་པ་དེའི་སྲས་སུ་འཁྲུངས། ཁོང་ནི་རྒྱ་གར་གྱི་སྙན་ངག་པ་སྐད་གྲགས་ཅན་ཞིག་ཡིན་ཞིང་། (རྟོགས་བརྗོད་དཔག་བསམ་འཁྲི་ཤིང་)མཛད་པ་པོའང་ཡིན།  ཁོང་གི་ལོ་རྒྱུས་ཞིབ་གསལ་ད་ཕན་འགོད་རྒྱུ་མ་རྙེད་མོད།  འོད་ཀྱང་ཁོང་གིས་བསྟན་བཅོས་འདི་ཉིད་མཛད་པའི་རྐྱེན་ནི་བྲམ་ཟེ་དགའ་བའི་གྲགས་པ་ཞེས་པས་བསྐུལ་མ་མཛད།  བར་དུ་གྲོགས་པོ་ཡོན་ཏན་ན་ཀ་ཞེས་པས་རྒྱལ་བའི་མཛད་པ་མཐའ་ཡས་ལས་བཏུས་ཤིང་།  རབ་ཏུ་རྒྱས་པ་ལྷོ་ཕྱོགས་པའི་ལམ་གཅིག་པོ་ལ་དྲངས་པའི་ཚིགས་བཅད་སྙན་ངག་དང་སྦྱར་ཏེ་རྩོམ་པར་བསྐུལ་མ་ཞུས།  དེ་ལ་ལེའུ་གསུམ་ཙམ་བརྩམས་པ་ཧ་ཅང་རྒྱས་དྲགས་པས་རེ་ཞིག་དོར།  མཐར་མནལ་ལམ་གྱི་ཚུལ་དུ་བཅོམ་ལྡན་འདས་ཞལ་གཟིགས་ནས་རྩོམས་ཤིག་ཅེས་བཀས་བསྐུལ་བ་ལྷུར་བཞེས་ཏེ་ལེའུ་བརྒྱ་དང་རྩ་བདུན་མཛད་ལ།  བཀྲ་ཤིས་གྲངས་ངེས་ཀྱི་ཕྱིར་ལེའུ་གཅིག་སྲས་ཟླ་བ་བཟང་པོ་ལ་རྩོམས་ཤིག་ཅེས་བསྐུལ་བ་ལ་བརྟེན་གྲུབ་མཛད་ཅེས་གྲགས།།
འཆད་ཉན་
འཆད་ཉན།
འཆད་པ་དང་། ཉན་པའི་བྱ་བ་གཉིས་ཏེ་འཆད་པ་ནི་སློབ་དཔོན་ནམ་དགེ་རྒན་གྱིས་བསྟན་བྱའི་གཞུང་ལུགས་རྣམས་བཤད་ཁྲིད་བྱེད་པ་དང་། ཉན་པ་ནི་སློབ་མའམ་སློབ་གྲྭ་བས་དོན་གཉེར་གྱིས་རྣ་བར་ཉན་པའོ། །
དགོན་པ་གསར་རི་ཁྲོད
དགོན་པ་གསར་རི་ཁྲོད་ནི། ལྷ་ལུང་རི་ཁྲོད་ནས་སྤྱི་ལེ་བཞི་ཙམ་ཤར་དུ་སོང་ན་རི་ཁྲོད་དེར་སླེབས། རི་ཁྲོད་དེ་ནི། པཎ་ཆེན་སྐུ་ཕྲེང་བདུན་པའི་ཡུམ་བློ་བཟང་ཆོས་ཀྱི་སྒྲོལ་མ་ཞུ་བ་དེ་ཐོག་མར་གྲིབ་ཚོ་མཆོག་གླིང་དུ་ཡོངས་འཛིན་ཡེ་ཤེས་རྒྱལ་མཚན་རྩ་བའི་བླ་མར་བསྟེན་ནས་རྒན་ཆོས་མཛད། དེ་ནས་བླ་མའི་བཀའ་བཞིན་གང་གི་སློབ་མ་ཞིག་གནས་དེར་བཞུགས་ཡོད་པ་དེའི་དྲུང་དུ་བཏང་གནང་བ་བཞིན་གནས་དེར་ཕེབས་ཏེ་བླ་མ་དེའི་ཞབས་ལ་གཏུགས། ཐོག་མར་མཚམས་ཁུང་ཆུང་ངུ་ཞིག་ནས་རྗེས་སུ་འདུ་ཁང་ཀ་བ་བཞི་ཡི་རྒྱ་ཁྱོན་བསྐྲུན་གནང་མཛད། དེ་རྗེས་གཙང་བཀྲ་ཤིས་ལྷུན་པོར་ཆོས་བཞུགས་གནང་བཞིན་ཡོད་པའི་གནས་ཀྱི་བླ་མ་སྐུ་ཕྲེང་དང་པོ་ཡེ་ཤེས་སྙན་གྲགས་གནས་དེར་གདན་དྲངས་པ་ནས་བཟུང་ཐོག་མར་དགེ་འདུན་བཞི་གྲྭ་གཅིག་ནས་རིམ་བཞིན་བཅུ་གསུམ་བར་འཕེལ། གནས་ཀྱི་བླ་མ་སྐུ་ཕྲེང་གཉིས་པ་དཔལ་ལྡན་ཆོས་འཕེལ་ཡང་མདོ་སྔགས་གཞུང་ལུགས་ཀུན་ལ་མངའ་བརྙེས། སོག་ཡུལ་དུ་ཕེབས་ཏེ་ཁས་ཀ་རྗེ་བཙུན་གྱི་ཡོངས་འཛིན་གནང་། དེར་བོད་པ་བླ་བྲང་ཞེས་པ་ཞིག་ཀྱང་འཛུགས་གནང་མཛད། ད་ལྟ་དགོན་པ་གསར་ཐུབ་བསྟན་འཇིགས་བྲལ་བར་སྐུ་ཕྲེང་བཞི་ཙམ་བྱུང་། སྔོན་འབྲས་སྤུངས་སྔགས་པའི་ཁོངས་ཡིན། ད་ལྟ་ཉམས་གསོ་ཞུ་ཐུབ་མེད། ཡང་དེ་ནས་རྐང་ཐང་མར་ཆུ་ཚོད་སྐར་བཅོ་ལྔ་ཙམ་འཛེགས་ན་སེ་ར་བྱ་བྲལ་ཁང་ཚན་གྱི་ཁོངས་དགོན་གསར་རྩེའི་རི་ཁྲོད་ཀྱི་རྗེས་ཤུལ་མཇལ་རྒྱུ་ཡོད།
ཀྱི་ལྕེ་
1.རྩྭ་སྨན་ཞིག་མེ་ཏོག་གིས་ཕྱེ་བའི་དཀར་ནག་རིགས་གཉིས་ཡོད། 2.མིང་གཞན་ལྡུམ་བུ་ཤེལ་ཏིང་ཡང་ཟེར། དེ་ལོ་མང་སྐྱེ་བའི་རྩྭ་ལྡུམ་ཞིག་ཡིན་ཞིང་། མཐོ་ཚད་ལིས་སྨིས10ནས40བར་ཡོད། ཀྱི་ལྕེ་དཀར་པོ་ལ་རྒྱ་སྐད་དུ་མ་ཧྭ་ཅོ་ཟེར། ཀྱི་ལྕེ་ནག་པོ་ལ་རྒྱ་སྐད་དུ་ཆིན་ཅོ་ཟེར།
དར་མདོ་
དར་མདོ་ དབྱིན་སྐད་དུ་Dartsedo དང་རྒྱ་སྐད་དུ་康定 ཟེར།
དར་རྩེ་མདོ་ནི་སི་ཁྲོན་ཞིང་ཆེན་དཀར་མཛེས་བོད་རིགས་རང་སྐྱོང་ཁུལ་སྲིད་གཞུང་ཆགས་ཡུལ་ཡིན། ཡུལ་འདི་བོད་ཆོལ་ཁ་གསུམ་ཞེས་བརྩི་བའི་ཁམས་ཀྱི་ཁོངས་སུ་གཏོགས་པས་ལོ་རྒྱུས་ཡིག་ཆ་ཁག་ལས་ཁམས་དར་རྩེ་མདོ་ཞེས་བྲིས་ཡོད། ཡུལ་འདིར་ཉེ་བའི་དུས་རབས་ནང་དུ་ལྕགས་ལ་རྒྱལ་པོའི་རྒྱལ་ས་ཡིན། རྒྱ་བོད་བར་གྱི་ཚོང་འབྲེལ་གྱི་ས་གནས་གལ་ཆེན་ཞིག་ཀྱང་ཡིན། ས་ཆའི་ཚགས་དབྱིབས་ནི་ཕྱོགས་བཞི་རི་མཐོན་པོས་བསྐོར་ཡོད།
༦༧ (གྲངས་ཀ།)
༦༧ནི་རང་བྱུང་གི་གྲངས་ཞིག་སྟེ་༦༦པའི་རྗེས་མ་དང་༦༨པའི་སྔོན་དུ་ཡིན།
འཆད་ཁ་བ་
འཆད་ཁ་བ།
རབ་བྱུང་གཉིས་པའི་ལྕགས་སྦྲུལ༡༡༠༡ལོར་སྐུ་བལྟམས། རབ་བྱུང་གསུམ་པའི་ཤིང་ལུག༡༡༦༥ལོར་སྐུ་གཤེགས། སྔགས་པ་ཞིག་གི་རིགས་སུ་འཁྲུངས། རྗེ་བཙུན་མི་ལའི་སློབ་མ་རས་ཆུང་པ་ལས་མི་ལའི་གདམས་ངག་རྣམས་གསན། གཞན་ཡང་ཤ་ར་བ་དང་། བྱ་ཡུལ་པ། དགེ་བཤེས་བཙན་སོགས་བླ་མ་མང་པོར་གཏུགས། སྡེ་སྣོད་གསུམ་དང་ཁྱད་པར་གྲུབ་མཐའ་བཞི་ལ་མཁས་པར་སྦྱངས་ཏེ་མདོ་སྔགས་ཀྱི་པོ་ཏི་བརྒྱ་ཙམ་ཞིག་ཐུགས་ལ་བཞུགས། མལ་གྲོར་བྱོན་ནས་འཆད་ཁ་དགོན་པ་བཏབ། དེར་འགྲོ་དོན་ལོ་བཅི་གཅིག་བསྐྱངས། ཚོགས་པ་དགུ་བརྒྱ་ཙམ་འདུས་པ་བྱུང་། དེང་སྐབས་མལ་གྲོ་འཆད་ཀ་དགོན་ཞེས་གྲགས་པ་དེ་ཡིན།
སྤྲུལ་སྐུ་བསོད་རྣམས་ཡེ་ཤེས་དབང་པོ།
སྤྲུལ་སྐུ་བསོད་རྣམས་ཡེ་ཤེས་དབང་པོ་ནི་ ཆེན་བསོད་གྲགས་ཀྱི་སྤྲུལ་སྐུ་ཡིན་ཞིང་། སྟོད་ལུང་ལམ་པའི་ཉེ་ཁོར་དུ་རབ་བྱུང་དགུ་པའི་མེ་འབྲུག་（༡༥༥༦）ལོ་སྐུ་འཁུངས།   དགུང་ལོ་བཞི་ལ་འབྲས་སབྲུངས་སུ་སྤྱན་དྲངས།  ཏྰ་ལའི་བླ་མ་སྐུ་ཕྲེང་གསུམ་པར་གཙུག་ཕུད་ཕུལ་ནས་བསོད་ནམས་ཡེ་ཤེས་དབང་པོ་ཞེས་མཚན་གནང། དགའ་ལྡན་ཁྲི་ཤུར་བདེ་བ་ཅན་པ་དང། ཏྰ་ལའི་བླ་མ་སྐུ་ཕྲེང་གསུམ་པ་སོ་སོ་ནས་དགེ་ཚུལ་སློང་གི་སྡོམ་པ་བཞེས། ཡོངས་འཛིན་དམ་ཆོས་དཔལ་འབར་བསྟེན་ནས་གཞུང་ལུགས་ལ་མཁས་པར་སྦྱངས། དགུང་ལོ་ཉེར་ཉེས་ལ་སོན་སྐབས་ཏྰ་ལའི་བླ་མ་སྐུ་ཕྲེང་གསུམ་པའི་ཕྱག་ཕྱིར་སོག་ཡུལ་དུ་བྱོན། ཨལ་ཐལ་རྒྱལ་པོས་མེ་ཏྲེ་པ་ཞེས་གཟེངས་བསྟོད་ཕུལ། ཏྰ་ལའི་བླ་མ་སྐུ་ཕྲེང་གསུམ་པའི་བཀའ་བཞིན་ཆབ་མདོའི་ཁ་མཆུ་བསྡུམས་པ་དང། ལི་ཐང་གི་ཆོས་སྡེ་དང། ཐུབ་ཅེན་གྱིས་སྐུ་བཞེངས་པའི་ཐུགས་འཁུར་བཞེས། དབུས་སུ་བྱོན་རྗེས་ཆོས་སྡེ་ཆེན་པོ་སྐྱོར་མོ་ལུང་གི་ཁྲིར་ཕེབས་ཏེ་ཆོས་འཁོར་མང་དུ་བསྐོར་ཞིང་བསྟན་བཅོས་ཀྱང་མང་དུ་བརྩམས།   ཆབ་མདོའི་བླ་མར་གདན་འདྲེན་བྱུང་ཡང་དགུང་ལོ་སོ་བདུན་པར་རབ་བྱུང་བཅུ་པའི་ཆུ་འབྲུག་（༡༦༩༡）ལོ་འོལ་ཁར་སྐུ་གཤེགས། ༼དུང་དཀར་ཚིག་མཛོད་ཆེན་མོ་༽ལས་བཏུས།
ÕâÊÇ´úÂë
སྤྲུལ་སྐུ་ངོས་འཛིན་།
བོད་རབ་བྱུང་ལྔ་པའི་ཤིང་སྤྲེལ་（༡༢༨༤）ལོ་ཀརྨ་པ་རང་བྱུང་རྡོ་རྗེ་སྐུ་འཁྲུངས་ནས་དགུང་ལོ་ལྔ་ལ་ཕེབས་སྐབས་གྲུབ་ཐོབ་ཨུ་རྒྱན་པ་རིན་ཆེན་དཔལ་གྱིས་ཀརྨ་པཀྴིའི་ཡང་སྲིད་འཁྲུལ་བྲལ་དུ་ངོས་འཛིན་ཞུས། དེ་ནི་བོད་དུ་སྤྲུལ་སྐུའི་ཡང་སྲིད་ངོས་འཛིན་བྱེད་པའི་ལམ་སྲོལ་ཐོག་མ་དེ་ཡིན། དེ་ནས་རིམ་བཞིན་རྒྱལ་བ་སྐུ་ཕྲེང་རིམ་བྱོན་རྣམས་དང།   པན་ཆེན་སྐུ་ཕྲེང་རིམ་བྱོན་སོགས་དགོན་སྡེ་སོ་སོའི་སྤྲུལ་སྐུ་ངོས་འཛིན་ཞུ་བའི་ལམ་སྲོལ་དར་ཁྱབ་བྱུང་ཡོད། བླ་མའི་སྐུ་སྐྱེ་ངོས་འཛིན་ཞུ་བའི་ལམ་སྲོལ་དེ་ནི་སངས་རྒྱས་ཆོས་ལུགས་ནང་གང་ཟག་ཁྱད་དུ་འཕགས་པ་རྣམས་འགྲོ་བའི་དོན་ཕྱིར་སྙིང་རྗེའི་དབང་གིས་འཁོར་བར་ཡང་སྲིད་པ་ལེན་པ་ཞེས་པའི་ལུང་ལ་བརྟེན་ནས་དར་བ་ཞིག་ཡིན། ༼དུང་དཀར་ཚིག་མཛོད་ཆེན་མོ་༽ལས་བཏུས།
ÕâÊÇ´úÂë
དམངས་ཕན་ཚོགས་པ།
དམངས་ཕན་ཚོགས་པ་ནི་སྤྱི་ལོ་༢༠༠༨ལོ་ནས་དབུ་ཚུགས་པ་ཡིན་ཞིང་།  ཚོགས་པ་འདིར་ཞུགས་ཀྱི་མི་སྣ་ནི་དམངས་ཕན་ཞབས་ཞུའི་ཆེད་དུ་དང་བླང་ཀྱིས་ཞུགས་པ་རྐྱང་རྐྱང་ཡིན།   དམངས་ཕན་ ཚོགས་པ་གཙུགས་པའི་དམིགས་ཡུལ་ནི་མིག་སྔར་མི་རིགས་ཀྱི་ཉམས་རྒུད་གསོ་བའི་ཕྱིར་དུ་བྱ་བ་སྣ་ཚོགས་སྒྲུབ་ཆེད་སྟེ། དཔེར་ན་སློབ་གསོའི་ཁོར་ཡུལ་མེད་པའི་ས་ཕྱོགས་སུ་སློབ་གསོ་སྤྲོད་པ་དང་། སློབ་སྦྱོང་གི་གོ་སྐབས་ཆད་པའི་འབྲོག་ཕྱོགས་དག་ལ་རྨོངས་སེལ་གྱི་གསབ་སྦྱོང་འཛིན་གྲྭ་སྒྲུབ་པ། དེ་བཞིན་འཕྲོད་སྟེན་དང་།  ཁྲིམས་ལུགས་ཀྱི་ཤེས་བྱས་དབུལ་བའི་ས་ཕྱོགས་དག་ལ་ཕྲོད་བསྟེན་ དང་། ཁྲིམས་ལུགས་ཁྱབ་བསྒྲག་བྱེད་པ།  ཁོར་ཡུག་སྲུང་སྐྱོབས་མེད་པའི་ས་ཕྱོགས་དག་ལ་ཁོར་ཡུག་སྲུང་སྐྱོབས་བྱེད་དགོས་པའི་སྐུལ་སློང་བྱེད་པ་སོགས་མདོར་ན་མིག་སྔར་གྱི་གནད་བབ་ལ་ གཞིག་ནས་ལས་འགུལ་སྣ་ཚོགས་དགོས་འཁོ་དང་སྟུན་ནས་སྒྭབ་པའོ། །      ཉེ་བའི་ལོ་ངོ་འདི་དག་གི་རིང་ལ་གསབ་སྦྱོང་འཛིན་གྲྭ་དང་འཚོགས་པ་དང་། སློབ་གསོའི་སྐུལ་སློང་བྱས་པ་སོགས་ ཀྱིས་འབྲོག་ཕྱོགས་ཀྱི་ཡིག་རྨོངས་བུ་ཕྲུག་དག་དང་། ཡུལ་སྡེ་མི་མངས་དག་ལ་ཕན་འབྲས་མི་དམན་པ་ཐོབ།  མ་འོངས་བར་མ་མཐུན་ནུས་ཤུགས་གང་ཡོད་ཀྱི་དམངས་ཀྱི་བདེ་སྡུག་གི་ཆེད་དུ་བྱ་བ་ དང་། ལས་འགུལ་སྣ་ཚོགས་སྒྲུབ་པས་དམངས་ཀྱི་སྲི་ཞུ་ལ་རྩོན་རྒྱུ་རེད།
སྤྲུལ་སྐུའི་མཚན་ཉིད་ལྔ།
ཞི་བའི་ལམ་སྟོན་པ། གདུལ་བྱ་སྨིན་པར་བྱེད་པ། ལུང་སྟོན་པར་བྱེད་པ། འཕྲིན་ལས་སྣ་ཚོགས་པའི་རྒྱུན་གང་འདུལ་བའི་གཟུགས་སྟོན་པ།   གཞན་གྱི་རྣམ་རིག་ལ་སྣང་བའོ། ༼དུང་དཀར་ཚིག་མཛོད་ཆེན་མོ་༽ལས་བཏུས།
ÕâÊÇ´úÂë
སྤྲུལ་སྐུའི་ཞིང།
སངས་རྒྱས་ཆོས་ལུགས་ཀྱི་གཞུང་ནས་བཤད་ཚུལ་ལ། སངས་རྒྱས་རྣམས་གང་ལ་གང་འདུལ་གྱི་སྤྲུལ་པ་སྟོན་པའི་གནས། དཔེར་ན་སངས་རྒྱས་སྐུ་དངོས་ཀྱིས་མཛད་པ་བཅུ་གཉིས་བསྟན་པའི་གནས་རྒྱ་གར་གྱི་གནས་ཆེན་ཁག་ལྟ་བུ། ༼དུང་དཀར་ཚིག་མཛོད་ཆེན་མོ་༽ལས་བཏུས།
ÕâÊÇ´úÂë
༦༨ (གྲངས་ཀ།)
༦༨ནི་རང་བྱུང་གི་གྲངས་ཞིག་སྟེ་༦༧པའི་རྗེས་མ་དང་༦༩པའི་སྔོན་དུ་ཡིན།
འཆད་པ་པོའི་ཉེས་པ་དྲུག་
འཆད་པ་པོའི་ཉེས་པ་དྲུག
ཉོན་མོངས་མང་བ། ཅི་ཡང་མི་ཤེས་པ། ལེ་ལོ་ཅན། སྙིང་རྗེ་མེད་པ། མི་བརྟན་པ། དུས་མཐའ་རིང་བར་འདོད་པ།
སྤྲུལ་སྐུའི་ཡེ་ཤེས་གཉིས།
ÕâÊÇ´úÂë
འཆད་པའི་རྒྱུ་གསུམ་
འཆད་པའི་རྒྱུ་གསུམ།
མཁས་པའི་ཤེས་རབ། བརྩེ་བའི་བསམ་པ། སྦྱོར་བ་བརྡ་དག་པ་བཅས་སོ། །
འཆད་རྩོད་རྩོམ་གསུམ་
འཆད་རྩོད་རྩོམ་གསུམ།
ཆོས་འཆད་པ་དང་། རྩོད་གླེང་བྱེད་པ། རྩོམ་ཡིག་འབྲི་བ་གསུམ་མོ། །
ལ་དྭགས་ཆོས་འབྱུང་
ལ་དྭགས་ཆོས་འབྱུང་བསྡུས་པ། ལ་དྭགས་ཆོས་འབྱུང་བསྡུས་པ་ཞེས་པ་འདི་ནི་ལ་རྩེའི་གྲོགས་པོའི་རྩོམ་སྒྲིག་པས་སྐབས་འཕྲལ་དུ་སྦྱར་བའི་མིང་ཞིག་སྟེ། རྩོམ་མིང་ངོ་མ་ནི་"ལ་དྭགས་སུ་བསྟན་པ་དང་སྐྱེས་ཆེན་འགའ་ཡི་འབྱུང་རབས་"ཞེས་འབོད་ཅིང་། དགེ་ཚུལ་ངག་དབང་ཚེ་རིང་ཞེས་པས་བརྩམས་ཏེ།  ༡༩༩༨ ལོའི་ལོ་འཁོར་གྱི་དེབ་ཅེས་པར་འཁོད་པའི་རྩོམ་ཡིག་གཉིས་པ་ཡིན།
ཐེངས་སྔོན་མར་ལ་དྭགས་ཀྱི་"ལོ་འཁོར་གྱི་དེབ་"ཅེས་པའི་དུས་དེབ་ངོ་སྤྲོད་མཚུངས་སུ་དེའི་ནང་རྩོམ་ཡིག་དང་པོ་བཀོད་པ་ན་དྲ་གྲོགས་དུ་མས་དུས་དེབ་དེའི་རྩོམ་ཡིག་མང་ཙམ་འགོད་པའི་རེ་སྐུལ་གནང་བ་ལྟར་འདིར་རྩོམ་ཡིག་གཉིས་པ་བཀོད་པ་ཡིན་ལ། དྲ་གྲོགས་རྣམས་ཀྱི་འདོད་མོས་ལྟར་མུ་མཐུད་ནས་འགོད་རྩིས་ཡིན།
"ལ་དྭགས་སུ་བསྟན་པ་དང་སྐྱེས་ཆེན་འགའ་ཡི་འབྱུང་རབས་"ཁ་བྱང་དུ་གསལ་བ་ལྟར། སྤྱིར་བཏང་གི་ཆོས་འབྱུང་གི་བརྗོད་བྱ་ལྟར་ལ་དྭགས་སུ་སངས་རྒྱས་ཀྱི་ཇི་ལྟར་དར་བ་དང་།  བསྟན་འཛིན་གྱི་སྐྱེས་བུ་ཇི་ལྟར་བྱོན་པའི་ཚུལ་ཉུང་བསྡུས་ཁ་གསལ་ཞིག་བཀོད་ཡོད་པ་དང་།  བོད་ཀྱི་ཆོས་འབྱུང་དག་ཏུ་བོད་ཡུལ་ལ་རྒྱ་གར་གྱི་པཎ་གྲུབ་གང་དག་བྱོན་པ་བཀོད་ཡོད་པ་ལྟར།  ལ་དྭགས་ཀྱི་ཡུལ་ལ་བོད་ཀྱི་བསྟན་འཛིན་གྱི་སྐྱེས་བུ་གང་དག་བྱོན་ནས་འགྲོ་དོན་ཇི་སྤེལ་ཡང་རྩོམ་ཡིག་འདིའི་ནང་གི་ནང་དོན་གལ་ཆེན་ཞིག་ཏུ་གྱུར་ཡོད།
སྐར་མ་མིག་དམར་ཐོག་གི་རྐང་རྗེས་
ང་རང་ཆེས་འགྱོད་ཤོས་དེ་ང་ཚོ་དེ་ན་ཐོན་དུས་ཁྱོད་ཚོ་འགྲོ་ཚར་བ་དེ་རེད། ཡོང་བ་ཕྱི་དྲགས་པའམ་ཡང་ན་འགྲོ་བ་སྔ་དྲགས་པ་གང་རུང་ཞིག་གིས་ང་ཚོའི་བར་དུ་འདི་ཕྱི་ལྟ་བུའི་བར་སྟོང་ཞིག་བྱུང་སོང་ཨང་།
ལ་དྭགས་ཆོས་འབྱུང་
རྩོམ་ཡིག་འདི་བརྩམས་ལོ་ ༡༩༧༨ ལོ་ནི་བོད་ལ་རིག་གནས་གསར་བརྗེ་མཇུག་བསྒྲིལ་མ་ཐག་ཡིན་སྟབས། བོད་དུ་ནང་ཆོས་ལ་གཏོར་བརླགས་ཐེབས་པ་མ་གཏོགས་སླར་གསོ་འབྱུང་བཞིན་པ་རྩོམ་པ་པོ་ལ་ཤེས་རྟོགས་ཆུང་ཞིང་། བོད་ཀྱི་བསྟན་པ་ཡང་དར་ཟེར་བའི་རྗོད་སྟངས་དེ་ཡང་ད་དུང་བྱུང་མེད་པའི་སྐབས་འདིར་རྩོམ་པ་པོ་འདིས་ལ་དྭགས་སུ་བསྟན་ཡང་དར་འབྱུང་རྒྱུའི་ཐུགས་འདུན་ཆེན་པོ་ཞིག་རྩོམ་ཡིག་འདིའི་མཇུག་ཏུ་འདི་ལྟར་བྲིས་ཡོད།  "བསྟན་པ་སྔ་དར་རྒྱ་གར་ནས་བོད་ལ་བྱུང་།  བསྟན་པ་ཕྱི་དར་སྟོད་མངའ་རིས་ཕྱོགས་དང་།  བསྟན་པ་ཡང་དར་གསུམ་པ་ལ་དྭགས་བརྒྱུད།  རྒྱ་གར་ནས་འབྱུང་ཐུབ་ཆེད།  ཚང་མས་ཐབས་ཤེས་ཐུགས་སྨོན་སེམས་རྩེ་རྩེ་གཅིག་ནས་མཛད་དགོས།"
སྐར་མ་མིག་དམར་ཐོག་གི་རྐང་རྗེས་
གོ་ཐོས་ལྟར་ན་ཉེ་ལམ་ཡང་ཁྱོད་ཚོའི་རྐང་རྗེས་ཤིག་མཐོང་སོང་ཟེར། ད་རུང་རྐང་རྗེས་དེའི་ཕ་རོལ་ན་རྐང་རྗེས་མང་པོ་ཡོད་པར་ཚོད་དཔག་བྱེད་ཀྱིན་འདུག ང་ཚོའི་ད་སྐབས་ཀྱི་གོམ་འགྲོས་འདི་ཡིས་ཁྱོད་ཚོའི་རྗེས་ཟིན་དཀའ་བར་བསམ་ན་སེམས་ཀྱི་ཁུར་པོ་འདི་ཇི་འདྲའི་ལྕི་བ་ལ་ཨང་།
འགའ་ཤས་ཤིག་གིས་ཁྱོད་ཚོ་འགྲོ་ཚར་བ་དེ་ང་ཚོའི་བསོད་ནམས་ཡིན་པ་སྐད་ཅིག་བཤད་སོང་། སྐབས་འདིར་ང་ལ་དྲི་བ་ཞིག་ཡོད་པ་ནི་གལ་ཏེ་ངོ་མ་ང་ཚོ་ངོ་འཕྲད་པའི་ཉི་མ་ཞིག་བྱུང་བ་ཡིན་ན་ཁྱོད་ཚོས་ང་ཚོ་ཁྱུར་མུད་དུ་བཏང་སྲིད་དམ།ངོ་མ་ཁྱུར་མུད་དུ་བཏང་སྲིད་དམ།
གསལ་བཤད། ཉེ་ལམ་ཨ་རིའི་(NASA)ལས་ཁུངས་ཀྱིས་སླར་ཡང་གཟའ་མིག་དམར་ཐོག་ནས་སྔོན་ཆད་སྲོག་ཆགས་འཚོ་སྡོད་བྱས་མྱོང་ཡོད་པའི་རྗེས་ཤུལ་ཞིག་མཐོང་སོང་ཟེར་བས་དེ་འཕྲལ་དུ་བྲིས་པའོ།།
༦༩ (གྲངས་ཀ།)
༦༩ནི་རང་བྱུང་གི་གྲངས་ཞིག་སྟེ་༦༨པའི་རྗེས་མ་དང་༧༠པའི་སྔོན་དུ་ཡིན།
འཆད་ཚུལ་གཉིས་
འཆད་ཚུལ་གཉིས།
ཚོགས་བཤད། སློབ་བཤད་དོ། །
བོད་མི།
བོད་རིགས་ཀྱི་བོད་སྐད་བརྗོད་པ་དང་ བོད་རིགས་མང་ཆེ་བ་ནི་ནང་ཆོས་བྱེད་པ་དང་ འགའ་ཤས་བོན་ཆོས་བྱེད་ཀྱིན་ཡོད་ འགའ་ཤས་ཁ་ཆེའི་ཆོས་བྱེད་ཀྱིན་ཡོད། ནང་ཆོས་ཀྱིས་བོད་ཀྱི་སྒྱུ་རྩལ་དང་ཟློས་གར་ཁང་རྩིག་བཟོ་རིག་ལ་སོགས་ལ་ཤུགས་རྐྱེན་ཆེན་པོ་འཐེབ་ཀྱིན་ཡོད།
ལྷསྒྲུང་།
བོད་མི་རིགས་ཀྱི་འབྱུང་ཚུལ་བཤད་པ་ཞིག་སྟེ་བོད་མི་རིགས་ཐོག་མར་ཕ་སྤྲེལ་རྒན་བྱང་ཆུབ་སེམས་པ་དང་མ་བྲག་སྲིན་མོ་བྱུང་བ་བཤད་པ་ཞིག་རེད།
རྒྱུ་ཕྲ་རབ།
༢༠༡༠ལོར་རྒྱུ་ཕྲ་རབ་ལ་ཞིབ་འཇུག་བྱེད་མཁན་ཚོས་བོད་མི་རིགས་མང་ཆེ་བ་ཡི་རྒྱུ་ཕྲ་རབ།
སྐད་རིགས།
བོད་སྐད་རིགས་ཡུལ་སྐད་སྣ་ཚོགས་ཡོད་པ་དང་ཁམས་ཀྱི་ཡུལ་སྐད་དང་ཨ་མདོའི་་ལྷ་སའི་སྐད་བཅས་ཡོད་ཅིང་དེ་དག་ལ་རང་རང་གི་ཁྱད་ཆོས་ཅུང་མི་འདྲ་བ་རེ་ཡོད་པ་ཡིན།
མི་འབོར།
བོད་ལྗོངས། 2716389 ༢༠༡༠ལོའི་རྒྱ་གཞུང་གིས་མི་གྲངས་ཁྱབ་བཤེར། མཚོ་སྔོན་ཞིང་ཆེན། 1375062 ༢༠༡༠ལོའི་རྒྱ་གཞུང་གིས་མི་གྲངས་ཁྱབ་བཤེར། ཟི་ཁྲོན་དཀར་མཛེས་ཁུལ། 854860 ༢༠༡༠ལོའི་རྒྱ་གཞུང་གིས་མི་གྲངས་ཁྱབ་བཤེར། ཟི་ཁྲོན་རྔ་པ་ཁུལ། 489782 ༢༠༡༠ལོའི་རྒྱ་གཞུང་གིས་མི་གྲངས་ཁྱབ་བཤེར། ཟི་ཁྲོན་སྨི་ལིའམ་མུ་ལི་རྫོང་། 40312 ༢༠༠༠ལོའི་རྒྱ་གཞུང་གིས་མིས་གྲངས་ཁྱབ་བཤེར༎ ཀན་སུའུ་གཙོས་ཁུལ། 378500 ༢༠༡༠ལོའི་རྒྱ་གཞུང་གིས་མིས་གྲངས་ཁྱབ་བཤེར༎ ཀན་སུའུ་དཔལ་རིས་རྫོང་། 66125 ༢༠༠༠ལོའི་རྒྱ་གཞུང་གིས་མིས་གྲངས་ཁྱབ་བཤེར༎ ཡུན་ནན་བདེ་ཆེན་ཁུལ། 129496 ༢༠༠༠ལོའི་རྒྱ་གཞུང་གིས་མིས་གྲངས་ཁྱབ་བཤེར༎ ཕྱི་སྡོད་བོད་མི། 127935 བཙན་བྱོལ་བོད་གཞུང་གི་༢༠༠༩ ལོའི་མི་འབོར་ཞིབ་བཤེར་བྱས་པ། སྡོམ་བོད་ཕྱོགས་ཁ་གསུམ་གྱི་མི་གྲངས། 6178461 ཡིན་ལ་ད་དུང་རྫོང་ཁག་གཉིས་ཀྱི་མི་གྲངས་ཚུད་མེད། འདི་དག་ཚང་མ་ཁ་ལ་རྩམ་པ་ཟ་མཁན་དང་ངག་ནས་བོད་སྐད་བཤད་མཁན་རེད་དོ། དོན་དངོས་ཐོག་རྒྱལ་ཁབ་ཀྱིས་བོད་ཀྱི་མི་གྲངས་གང་ཐུབ་ཐུབ་ཉུང་ཉུང་ཕྱིར་བསྒྲགས་བྱེད་པ་ལས་གང་ཡོད་པ་དེ་བསྒྲགས་ན་བོད་ཀྱི་མི་འབོར་ཆེན་པོ་རེད།
ཆོས་ལུགས།
སྤྱིར་ན་བོད་པའི་ཆོས་ལུགས་ནི་ནང་པའི་ཆོས་ཡིན་ཞིང་ ནང་པ་མ་དར་གོང་གི་བོན་ཆོས་དང་ ཡང་དེ་ཡི་ཕྱིས་སུ་ཁ་ཆེའི་ཆོས་ལུགས་དང་ཡི་ཤུའུ་ཆོས་ལུགས་སོགས་ཡོད་ཀྱང་ དེ་རྣམས་ཀྱི་གྲངས་འབོར་ནི་བོད་རྒྱུད་ནང་པ་དང་བསྡུར་ན་ཧ་ཅང་ཉུང།
གྱོན་ཆས།
བོད་རིགས་མང་ཆེ་བ་ནི་སྐྲ་རིང་པོར་འཇོག་རྒྱུར་དགའ་བ་དང་དེང་སྐབས་རྒྱ་རིགས་ཀྱི་ཤུགས་རྐྱེན་འཐེབ་ནས་བུ་དག་སྐྲ་འཐུང་འཐུང་བཟོས་ཀྱི་ཡོད། ན་ཚོ་ལོན་པའི་བུ་མོ་རྣམས་ལྕང་ལོ་གཉིས་ལྷ་བ་དང་བུ་མོ་ཆུང་ཆུང་དག་གི་ལྕང་ལོག་གཅིག་ལྷ་ཡི་ཡོད་པ་རེད། བོད་ཀྱི་གནམ་གཤིས་གྲང་བའི་རྐྱེན་གྱིས་ཕོ་གཞོན་མོ་གཞོན་རྣམས་ཕྱུ་པ་ལྭ་བ་གྱོན་གྱི་ཡོད། ཕོ་གཞོན་དག་གི་ཕྱུ་པ་ཅང་འཐུང་བ་ཡོད། ས་གནས་མི་འདྲ་ལ་གྱོན་གོས་འཁྱད་ཆོས་མི་འདྲ་བའང་ཡོད། འབྲོག་པ་ཚོས་ལུག་གི་པགས་པས་ཟོས་པའི་ཕྱུ་པ་གྱོན་གྱི་ཡོད།
སྤྲུལ་པའི་ལྡོག་པའི་ཕྱེ་ན་བརྒྱད།
རྟེན། རྒྱུ། ཞིང། དུས། རང་བཞིན། འཇུག་པར་བྱེད་པ། སྨིན་པར་བྱེད་པ། གྲོལ་བར་བྱེད་ནའོ། ༼དུང་དཀར་ཚིག་མཛོད་ཆེན་མོ་༽ལས་བཏུས།
ÕâÊÇ´úÂë
འཆད་ཚུལ་མཐའ་དྲུག་
འཆད་ཚུལ་མཐའ་དྲུག
(རྒྱུད་སྡེ་འཆད་ཚུལ་གྱི་མཐའ་དྲུག)དྲང་དོན། ངེས་དོན། དགོངས་པ་བཤད་པ། དགོངས་པ་མ་ཡིན་པ། སྒྲ་ཇི་བཞིན་པ། སྒྲ་ཇི་བཞིན་པ་མ་ཡིན་པའོ། །
སུད་སི།
མིང་འབྱུང་ཚུལ།
སུད་སི་ཡུལ་གྱི་གཞུང་འབྲེལ་གྱི་མིང་ནི། སུད་སི་ཡུལ་གྱི་མིང་། སྐད་རིགས།   གཞུང་འབྲེལ་མིང་།  བསྡུས་མིང་།         བསྡུས་ཡིག འཇར་མན་སྐད་  Schweizerische Eidgenossenschaft      Schweiz       Sz ཕ་རེན་སི་       Confederation Suisse                            Suisse          Sui ཨི་ཊ་ལི་        Confederazione Svizzera                     Svizzera རོ་མ་ནི་          Confederaziun Svizzer                       Svizra དབྱིན་སྐད་དུ་     Swiss Confederation                           Switzerland ལ་ཊིན་           Confoederatio Helvetia                      Helvetia        CH
མཉམ་འབྲེལ་རྒྱལ་ཚོགས།
མཉམ་འབྲེལ་རྒྱལ་ཚོགས་
ལོ་རྒྱུས།
མཉམ་འབྲེལ་རྒྱལ་ཚོགས་ནི་༡༩༤༥ལོར་ཚུགས་ཤིང་། དེ་ནི་འཛམ་གླིང་རང་བཞིན་གྱི་རྒྱལ་སྤྱིའི་ཆབ་སྲིད་ཀྱི་རྩ་འཛུགས་ཤིག་ཡིན། དེའི་སྤྱི་ཁྱབ་བཀོད་འདོམས་ཁང་ནི་ཨ་མེ་རི་ཁའི་ནིའུ་ཡོག་ས་ཆ་རུ་བཙུགས་ཡོད། ༼མཉམ་འབྲེལ་རྒྱལ་ཚོགས་ཀྱི་རྩ་ཁྲིམས་༽སུ། མཉམ་འབྲེལ་རྒྱལ་ཚོགས་ཀྱི་དམིགས་ཡུལ་ནི་རྒྱལ་སྤྱིའི་ཞི་བདེ་དང་བདེ་འཇགས་སྲུང་སྐྱོབ་བྱེད་པ་དང་། རྒྱལ་སྤྱིའི་འདྲ་མཉམ་དང་རང་དོན་རང་ཐག་གཅོད་པའི་རྩ་དོན་རྨང་གཞིར་བྱས་པའི་མཛའ་མཐུན་གྱི་འབྲེལ་བ་འཕེལ་རྒྱས་སུ་གཏོང་བ། རྒྱལ་སྤྱིའི་རྩོད་གླེང་འདྲ་མིན་སྣ་ཚོགས་སྡུམ་སྒྲིག་བྱེད་པ། མིའི་རིགས་ཡོངས་ཀྱི་འགྲོ་བ་མིའི་ཁེ་དབང་དང་རང་དབང་ལ་བརྩི་བཀུར་བྱེད་པ་དེ་སྐུལ་སྤེལ་བྱེད་པ་བཅས་གཏན་འཁེལ་བྱས་ཡོད། ལོ་ངོ་༥༠ཡི་རིང་ལ། མཉམ་འབྲེལ་རྒྱལ་ཚོགས་ཀྱིས་འཛམ་གླིང་གི་ཞི་བདེ་སྲུང་སྐྱོབ་དང་ས་ཁུལ་རང་བཞིན་གྱི་འགལ་འཁྲུག་ཐག་གཅོད་བྱེད་པ། མི་ཆོས་རིང་ལུགས་ཀྱིས་རོགས་སྐྱོབ་འདོན་སྤྲོད། བཙན་བྱོལ་པ་སྲུང་སྐྱོབ། རང་བྱུང་ཁོར་ཡུག་སྲུང་སྐྱོང་བྱེད་པ་བཅས་ཀྱི་ཕྱོགས་སུ་བྱ་བ་འབོར་ཆེན་བསྒྲུབས། མིག་སྔར། མཉམ་འབྲེལ་རྒྱལ་ཚོགས་ཀྱི་ཁོངས་ཞུགས་རྒྱལ་ཁབ་ནང་དུ་ཕལ་ཆེར་འཛམ་གླིང་གི་རྒྱལ་ཁབ་ཡོད་ཚད་འདུས་ཡོད་པས། དེ་ནི་འཛམ་གླིང་གི་ཆེས་ཁྱབ་གདལ་ཆེ་བ་དང་ཆེས་སྐྱེ་སྟོབས་ལྡན་པའི་རྒྱལ་སྤྱིའི་རྩ་འཛུགས་ཤིག་ཏུ་གྱུར་ཡོད་པར་མ་ཟད། རྒྱལ་སྤྱིའི་རང་བཞིན་གྱི་ལས་དོན་ཁྲོད་དུ་ནུས་པ་གལ་ཆེན་བཏོན་དང་འདོན་མུས་སུ་མཆིས།
པ་སེལ།
པ་སེལ་ངམ་པ་སི་ལེ་(འཇར་མན་སྐད།: Basel ཧྥ་རན་སིའི་སྐད།: Bâle ཨི་ཏ་ལིའི་སྐད།: Basilea)ནི་སུད་སིའི་གྲོང་རྡལ་ཞིག་རེད།
འཆད་པ་
འཆད་པ།
འདི་ནི་གཞུང་འཆད་པའམ་སློབ་ཁྲིད་བྱེད་པ་ལ་མཁས་པའི་སློབ་དཔོན་གྱི་ཡོན་ཏན་བཤད་པ་སྟེ། འདི་ལ་ཞིབ་པར་བཤད་ན་བཤད་གཞི་ཧ་ཅང་ཆེ་བས་གནད་དོན་གལ་ཆེ་བ་ས་བོན་ཙམ་དུ་བཀོད་ན། གཅིག བཤད་པ་པོ་སློབ་དཔོན་ལ་དགོས་པའི་ཡོན་ཏན་ནི། ༡.ཀུན་སྤྱོད་གཙང་བ། ༢.མང་དུ་ཐོས་པ། ༣.རིགས་པའི་གཞུང་ལུགས་ལ་མཁས་པ། ༤.སློབ་མ་ལ་ཕན་སེམས་དང་ལྡན་པ། ༥.ང་རྒྱལ་མེད་པ། ༦.དུས་སུ་འདོམས་པ། ༧.ཡང་ཡང་འཆད་པས་མི་སུན་པ། ༨.རྒྱུད་ཚོད་དང་མཐུན་པར་འཆད་མཁས་པ་བཅས་ཡོན་ཏན་བརྒྱད་དང་། དེ་ལས་ལྡོག་པའི་སྐྱོན་བརྒྱད། གཉིས། འཆད་ཚུལ་ལ། འཆད་པའི་སྐབས་ཀྱི་ངག་སྒྲ་གདངས་ཇི་ལྟར་བྱ་བ། འཆད་པའི་སྔོན་འགྲོར་དགོས་དོན་དང་དམིགས་ཡུལ་བཤད་ནས་ཉན་པ་པོ་སྤྲོ་བ་བསྐྱེད་པ། འཆད་བྱའི་གཞུང་གི་སྤྱིའི་དོན་བཤད་ནས་གཞུད་དོན་རགས་རིམ་ཙམ་ཁོང་དུ་ཆུད་པར་བྱེད་པ། གཞུང་དོན་དངོས་གཞིར་འཆད་པའི་སྐབས་འགྲེལ་བཤད་རྒྱས་བསྡུས་འཚམས་ལ་དོན་འདུས་ཤིང་། ཚིག་གསལ་བ། བརྗོད་བདེ་བ། ཚིག་ཉུང་བ། བློ་ལ་བཟུང་སླ་བ། གོ་བདེ་བ་བཅས་ཀྱི་ཁྱད་ཆོས་དང་ལྡན་པའི་ས་བཅད་ཆེ་ཆུང་སྣ་ཚོགས་སྐབས་དང་འཚམས་པར་སྦྱོར་དགོས་པ། གཞུང་གི་ནང་དུ་ཡོད་པའི་མིང་དང་། རྣམ་དབྱེ་དང་། ཚིག་ཕྲད་སོགས་ནང་ཕན་ཚུན་གྱི་འབྲེལ་བ་རྣམས་གསལ་པོར་འཆད་དགོས་པ། འཆད་ཚུལ་གྱི་སྐྱོན་བཅོ་བརྒྱད་སྤངས་ཏེ་ཚིག་ཟིན་གྱི་དོན་གང་ཡིན་པ་རྣམས་བཤད་དགོས་པ། དེ་ཡང་གསལ་པོར་འཆད་པ། དཀའ་གནད་གསལ་པོར་དཀྲོལ་བ། རྒྱས་བཤད་དགོས་པ་རྣམས་ལ་རྒྱས་བཤད། རྒྱས་བཤད་མི་དགོས་པ་རྣམས་མདོར་བསྡུས། གོང་འོག་འཁྲུགས་པ་རྣམས་རིམ་པ་ལྟར་མ་འཁྲུགས་པ། སྐབས་སུ་བབས་པའི་དོན་མ་ལུས་པ། སྐབས་སུ་བབས་པའི་དོན་མི་གླེང་བ། བཤད་པའི་ཚིག་གི་སྒྲ་དག་ཅིང་ཚིག་གསལ་བ། ཧ་ཅང་མགྱོགས་དྲགས་པ་མ་ཡིན་པ། ཧ་ཅང་འགོར་དྲགས་པ་མ་ཡིན་པ། འཆད་པའི་ནང་དོན་སྔ་ཕྱི་མཚམས་ལེགས་པར་སྦྱར་བ། དཔེ་དོན་སྦྱར་ནས་གོ་བ་སྐྱེ་སླ་བ། སེམས་གཡེང་བའམ་སེམས་ཉོག་པ་ལ་ཕན་པའི་གཏམ་རྒྱུད་ཉུང་དུ་སྐབས་དང་སྦྱར་མཁས་པ། དོགས་སློང་དང་དྲི་ལན་ཅི་རིགས་ཀྱི་སྒོ་ནས་ཉན་པ་པོའི་བློ་སྒོ་འབྱེད་པ་སོགས་དེ་དག་རེ་རེ་ཚང་མར་དགེ་མཚན་གང་ཡོད་དང་། དེ་ལས་ལྡོག་པ་རྣམས་ལ་སྐྱོན་ཆ་འདི་དང་འདི་ཡོད་བཅས་ཀྱི་སྔོན་བྱོན་བོད་ཀྱི་མཁས་པ་རྣམས་ཀྱི་ཉམས་མྱོང་ཕུན་སུམ་ཚོགས་པ་འགའ་ཞིག་གངས་ལྗོངས་མཁས་པའི་དབང་པོ་ས་སྐྱ་པཎྜི་ཏ་ཀུན་དགའ་རྒྱལ་མཚན་གྱིས་མཛད་པའི《མཁས་པ་འཇུག་པའི་སྒོ》ཡི་ལེའུ་གཉིས་པ་ལས་གསལ་བར་གསུངས་ཤིང་། དེའི་འགྲེལ་པ་ཤིན་ཏུ་རྒྱས་པ་ས་སྐྱའི་ངོར་མཁན་ཆེན་བསོད་ནམས་ལྷུན་གྲུབ་ཀྱིས་མཛད་པ《མཁས་པ་འཇུག་པའི་སྒོ་ཡི་འགྲེལ་བཤད་རིག་གནས་གསལ་བྱེད》ཞེས་པ་ཤོག་བུ་མདའ་ཚད་མའི་ཤོག་གྲངས་༢༣༠བྱས་པ་ཞིག་བདག་གིས་མཇལ་བ་ལེགས་བཤད་ཀྱི་གཏེར་ཆེན་པོ་ཞིག་སྣང་བ་ད་ལྟའང་ས་སྐྱར་ཡོད་མུས།
ཡར་འབྲོག་གཡུ་མཚོ
ནི་མཚོ་ཆེན་བཞིའི་ཡ་གྱལ་ཞིག་ཡིན།
གནས་བབ།
ཡར་འབྲོག་གཡུ་མཚོ་ནི་དབུས་གཙང་གཉིས་ཀྱི་བར་དུ་གནས་ཤིང་། ད་ལྟའི་བོད་ལྗོངས་ལྷོ་ཁ་ས་ཁུལ་སྣ་དཀར་རྩེ་རྫོང་དུ་གནས་ཡོད།
ཡུལ་སྐོར།
བོད་ཀྱི་སྲོལ་རྒྱུན་དང་འགྲོ་འདུག་སྡོད་གསུམ་དེ་བཞིན་རང་འབྱུང་གི་ཁྱད་དུ་འཕགས་པའི་ཁོར་ཡུག་ལ་མཛམ་གླིང་ཡུལ་གྲུ་ཀུན་གྱི་སྐྱེ་བོས་དོ་སྣང་ཚད་མེད་བྱེད་ཀྱི་ཡོད་ཅིང་། ལྷག་པར་དུ་བོད་དུ་ཡུལ་སྐོར་དུ་བསྐྱོད་རྒྱུ་དེ་སྐྱེ་བོ་མི་ཉུང་བ་ཞིག་གི་ཕུགས་རེ་ཡིན་པའི་དུས་འདིར་ཡར་འབྲོག་གཡུ་མཚོས་ཡུལ་སྐོར་པ་མང་པོའི་འདྲེན་བྱེད་ཀྱི་མདའ་མོ་བཀུག་པར་བྱེད་ཀྱི་ཡོད།
ལྷ་སྲིན་སྡེ་བརྒྱད་ཀྱི་འབྱུང་ཁུངས་
ལྷ་སྲིན་སྡེ་བརྒྱད་དུ་གཏོགས་པའི་གཟུགས་མེད་ཀྱི་སེམས་ཅན་དག་གི་མིང་དང་རིགས་ཀྱི་དབྱེ་བ། དེ་དག་མཆོད་ཚུལ་ཀྱི་གོམས་སྲོལ་སོགས་གདོད་མའི་དུས་ནས་བྱུང་བའི་མི་ཡི་ལྟ་སྤྱོད་འཚོ་བའི་རིག་གནས་ཤིག་ཡིན་པར་སྣང་ལ། གོམས་སྲོལ་དེ་འཛམ་གླིང་ཤར་ཕྱོགས་རྒྱ་གར་དང་རྒྱ་ནག ནུབ་ཕྱོགས་རྒྱ་སེར་ཀུ་རུ་ཟི་དང་རོབ་མ་སོགས་སུ་གནའ་སྔ་མོ་ནས་བྱུང་བར་འདུག བོད་ལ་ཡང་ལྷ་གསོལ་འདྲེ་མཆོད་གྱི་ཡུལ་སྲོལ་དེ་བོན་གྱི་དུས་ནས་བྱུང་བར་འདུག རྒྱ་གར་དུ་ཆེས་གནའ་སྔ་མོ་ནས་དེ་བ་སྟེ་ལྷ་དང་། པི་ཤཱ་ཙི་སྟེ་འདྲེ། གནྡྷརྦ་སྟེ་དྲི་ཟ་སོགས་ཀྱི་མིང་དེ་ཡོད་པར་སྣང་ལ། ལོ་སྟོང་ཕྲག་ལྔའི་སྔོན་ནས་བྱུང་བའི་རིག་བྱེད་ཀྱི་གཞུང་དུ་མཆོད་སྦྱིན་ཞེས་ལྷ་མཆོད་པའི་ཆོ་ག་དང་སྦྱིན་སྲེག་བྱེད་ཚུལ་སོགས་ཡོད། མཆོད་རྫས་མེ་ལ་བསྲེགས་ནས་ལྷ་མཆོད་ཚུལ་གྱི་སྦྱིན་སྲེག་བྱེད་པ་དེ་བོད་ཀྱི་བསང་གསུར་གྱི་གདོད་མའི་འབྱུང་ཁུངས་ཡིན་པར་སྣང་། དེ་ཡང་འཇིག་རྟེན་གྲགས་པའི་ཀུན་རྫོབ་མ་བརླགས་ཤིག་ཅེས་གསུང་བ་ལྟར། རྒྱ་གར་འཕགས་པའི་ཡུལ་ནས་བྱུང་བའི་སངས་རྒྱས་ཆོས་ལུགས་ཀྱི་བཀའ་བསྟན་བཅོས་ནང་དུ་ཡང་རྒྱ་གར་གནའ་དུས་ཀྱི་ལྷ་ཆོས་མི་ཆོས་ཀྱི་གོམས་སྲོལ་བཤད་སྲོལ་མང་བོ་ཞིག་རིག་གནས་ཀྱི་རྒྱུན་གྱི་ཚུལ་དུ་འདྲེས་ཡོད་པ་སྨྲོས་མི་དགོས་སོ། དེ་བཞིན་རྒྱ་ནག་ཏུ་དར་བའི་སངས་རྒྱས་ཆོས་ལུགས་ལ་དགེ་ཚུལ་སློང་གི་གོན་རྒྱུ་དང་ཟ་མ། སངས་རྒྱས་བྱང་སེམས་གནས་བརྟན་སོགས་ཀྱི་ཆ་བྱད་སྣང་བརྙན་ཚང་མ་རྒྱ་ནག་གི་ཡུལ་སྲོལ་དང་བསྟུན་ཡོད་ལ། དཔེར་ན་སྐུ་སྟོད་སྒྲིབ་གཡོགས་མེད་པའི་ན་ཆུང་མཛེས་མའི་ཉམས་ཀྱི་རྗེ་བཙུན་སྒྲོལ་མ་དེ་རྒྱ་ཡུལ་དུ་ཞལ་ཕྱག་མ་གཏོགས་ལུས་ཡོངས་རྫོགས་བསྒྲིབས་པའི་གནའ་དུས་ཀྱི་རྒྱ་མོའི་ཉམས་བྱས་ཡོད་པ་ལྟ་བུས་མཚོན། ཕྱིའི་ཆ་ལུགས་སྟེང་དུ་རྒྱ་ལུགས་བྱས་ཡོད་པར་མ་ཟད། ནང་སེམས་ཀྱི་ལྟ་བ་ལ་ཡང་རྒྱའི་རིག་གནས་ཀྱི་ཤན་ཞུགས་པ་མངོན་གསལ་དུ་སྣང་། བོད་རྒྱུད་ནང་བསྟན་ལ་ཡང་བོན་པོའི་རིག་གནས་ཀྱི་ཤན་ཞུགས་བསྲེ་སླད་མང་བ་དེ་བཞིན་ཡིན་ལ། དཔེར་ན། ལྷ་འདྲེ་རྟེན་མཆོད། ལབ་ཙེ་བརྩིགས་པ། བསངས་མཆོད་དང་དཀར་གསུར་དམར་གསུར་གཏོང་བ། གཏོ་མདོས་གླུད་གསུམ་གཏོང་བ། བོན་གྱེར་ཞེས་འདོན་ཆོག་རྟ་དབྱངས་འཐེན་པ། རྔ་གཤང་རོལ་མོ་བརྡུང་བ། འབག་གྱོན་བྲོ་འཆམ་བྱེད་པ། རྩམ་ཕྱེ་གཏོར་མ་བཟོ་སྟངས་སོགས་ཚང་མ་བོད་རང་སའི་བོན་པོའི་ལུགས་སྲོལ་ལས་བྱུང་བ་ཤ་སྟག་རེད།
༧༠ (གྲངས་ཀ།)
༧༠ནི་རང་བྱུང་གི་གྲངས་ཞིག་སྟེ་༦༩པའི་རྗེས་མ་དང་༧༡པའི་སྔོན་དུ་ཡིན།
སྔངས་པ་
སྔངས་པ།
དངངས་པ་སྟེ་གློ་བུར་སྐྲག་པའི་དོན། ༼དུང་དཀར་ཚིག་མཛོད་ཆེན་མོ་༽ནས་བཏུས།
ལོ་འཁོར་བཅུ་སྐྱེད་
དེ་སྔོན་བོད་ས་གནས་སྲེད་གཞུང་སྐབས་དངུལ་བུན་བཏང་བའི་སྐྱེད་ཁ་ལ་རིགས་ཁ་ལ་རིགས་ཁ་ཤས་ཡོད་པའི་ནང་ནས་སྐྱེད་ཁ་མཐོ་ཤོས་ཏེ། བོད་དངུལ་སྲང་ལྔ་བཅུ་ཐམ་པ་སྤྲོད་དགོས་པ་དེར་བཅུ་སྐྱེད་ཟེར།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྤྲུལ་པའི་སྲས་བརྒྱད།
ཆོས་རྒྱལ་སྲོང་བཙན་སྒམ་པོ། ཆོས་རྒྱལ་ཁྲི་སྲོང་ལྡེའུ་བཙན། རྒྱལ་སྲས་གཉའ་ཁྲི་བཙན་པོ། འཁོར་འབངས་ཀླུ་ཡི་དབང་པོ། རྒྱ་གར་ཨ་ཙ་ར་ནག་པོ། སྙིགས་མའི་སྐྱབས་མགོན་ཇོ་བོ་རྗེ། ཏེ་ལོ་པ་ར། ལྷ་རྗེ་ཙན་དྲ་གོ་མིའོ། ༼དུང་དཀར་ཚིག་མཛོད་ཆེན་མོ་༽ལས་བཏུས།
ÕâÊÇ´úÂë
འཆར་འཕར་བརྒྱ་ཁག་
འཆར་འཕར་བརྒྱ་ཁག
དེ་སྔོན་བོད་ས་གནས་སྲིད་གཞུང་ཐོག་མར་བཙུགས་རྗེས་ནས། ཟླ་བ་རེ་རེ་བཞིན་རྩེ་་པོ་ཏ་ལ་དང་། ཞོལ་དཔར་ཁང་། ལྷ་ས་གཙུག་ལག་ཁང་བཅས་ལ་སྲིད་གཞུང་གི་སྐུ་རིམ་འདོན་མཁན་སེ་འབྲས་དགེ་གསུམ་དང་། ཉེ་འཁོར་དགེ་ལུགས་དགོན་པ་ཚོ་ནས་གྲྭ་པ་བརྒྱ་ཐམ་པ་རེ་རེས་མོས་བྱས་ནས་བཀའ་འགྱུར་ཆ་ཚང་རེ་ཀློག་གི་ཡོད་པ་དེ་ལ་བརྒྱ་ཁག་ཟེར་ཞིང་། དེ་ལ་འཆར་ཅན་དང་། དམིགས་བསལ་འཕར་མའི་གྲས་བཅས་ཁག་གཉིས་ཡོད།
ལོ་གྲགས་ཟེར་གསུམ་
མི་འདོད་པ་དང་། མ་རངས་པའི་ཚིག་ཤུགས་སྟོན་པའི་ཕྲད་གསུམ།
༼དུང་དཀར་ཚིག་མཛོད་ཆེན་མོ་༽ལས་བཏུས།
སློབ་དཔོན་དཔའ་བོ།
སློབ་དཔོན་དཔའ་བོ་ནི། རྒྱ་གར་ནུབ་ཕྱོགས་སུ་སྐུ་འཁྲུངས། དགུང་ལོ་ཆུང་ངུའི་དུས་ནས་བྲམ་ཟེའི་ཆོས་རིག་བྱེད་བཞི་དང༌། རིག་བྱེད་ཀྱི་ཡན་ལག་བཞི། ཉེ་བའི་ཡན་ལག་བཞི། ལས་དྲུག་སོགས་ལ་མཁས་པར་སྦྱངས། ཁྱད་པར་དུ་ཡབ་ལས་གསོ་བ་རིག་པ་བསླབས་པས་ཚེགས་མེད་དུ་མཁྱེན། ཕྱི་པའི་བསྟན་པ་ལ་ཞུགས།
གསུང་སྙན་པས་རྟ་དབྱངས་དང་བྲམ་ཟེ་ཐུབ་དཀའ་ནག་པོ་ཞེས་ཀྱང་ཟེར། ཡུལ་དང་ཡུལ་ཐམས་ཅད་དུ་ཕྱིན་ཏེ། སངས་རྒྱས་པའི་བསྟན་པ་རྩོད་པས་ཕམ་པར་བྱས་ཏེ། ནང་པའི་བསྟན་པ་བསྣུབས་ནས་ཕྱི་པའི་ལུགས་སུ་བསྒྱུར་ཅིང་ལྷོ་ཕྱོགས་སུ་རྩོད་པར་ཕེབས་པ་ལས། སློབ་དཔོན་ཀླུ་སྒྲུབ་ཀྱི་སློབ་མ་འཕགས་པ་ལྷ་དང་། ཡུན་རིང་དུ་རྩོད་པ་བྱས་པས་ཀྱང་སློབ་དཔོན་གྱིས་དེ་ལན་གསུམ་དུ་ཚར་བཅད་དོ། །
དེ་རིག་སྔགས་ཀྱི་མཐུས་ནམ་མཁའི་ལམ་ལས་འབྲོས་པར་བརྩམས་པ་ལས་སློབ་དཔོན་གྱིས་དེའི་སྔགས་བཅིངས་ཏེ་བཟུང་ནས། གཙུག་ལག་ཁང་ཞིག་ཏུ་བཙོན་དུ་བཅུག་པ་ལ་གླེགས་བམ་རྣམས་བཀླགས་པས་རང་ཉིད་ལུང་བསྟན་པའི་མདོ་སྡེ་མཐོང་ནས། སྔར་བསྟན་པ་ལ་བྱ་བ་མ་ཡིན་པ་བྱས་པ་ལ་ནི་འགྱོད། སངས་རྒྱས་ལ་དད་པ་ཆེས་ཆེར་འཕེལ་བར་གྱུར་ནས། རབ་ཏུ་བྱུང་སྟེ་རིང་པོར་མི་ཐོགས་པར་སྡེ་སྣོད་གསུམ་འཛིན་པར་གྱུར་ཏོ། །
ཕྱིས་སུ་དཔལ་མགོན་ཀླུ་སྒྲུབ་ཡབ་སྲས་ཀྱི་སློབ་མ་མཛད། གང་གི་ཚེ་མ་ཁོལ་སངས་རྒྱས་ཀྱི་བསྟན་པ་ལ་ཞུགས་པ་དེའི་ཚེ། ཕྱོགས་བཞིའི་གཙུག་ལག་ཁང་རྣམས་སུ་མུ་སྟེགས་བྱེད་དང༌། བྲམ་ཟེ་རབ་ཏུ་འབྱུང་བར་བྱེད་པ་ཤིན་ཏུ་མང་བར་བྱུང་སྟེ། བྲམ་ཟེ་རྣམས་ཀྱི་མཆོག་རབ་གྱ་ནོམ་པ་ཐུབ་དཀའ་ནག་པོ་ཡང་རང་གི་གྲུབ་མཐའ་མཆིལ་མའི་ཐལ་བ་བཞིན་བོར་ནས་སངས་རྒྱས་ཀྱི་བསྟན་པ་ལ་ཞུགས་ན་ངེས་པར་སངས་རྒྱས་ཀྱི་ཆོས་འདི་ཡ་མཚན་ཆེའོ། །ཞེས་དེའི་རྒྱུ་ལས་དཔལ་ནཱ་ལེནྡྲ་ཁོ་ནར་ཡང་བྲམ་ཟེ་སྟོང་ལྷག་རབ་ཏུ་བྱུང་ཞིང༌། མུ་སྟེགས་བྱེད་ཀྱང་དེ་སྙེད་རབ་ཏུ་བྱུང་ངོ༌། །ཕྱི་ནང་གཉིས་ཀྱི་གྲུབ་མཐའ་དང་སྙན་ངག་སོགས་རིག་བྱེད་ལ་ཤིན་ཏུ་མཁས་པར་གྱུར།
དེ་སྔར་སངས་རྒྱས་ཀྱི་བསྟན་པ་ལ་གནོད་པའི་ལས་བྱས་པ་རྣམས་བཤགས་པའི་ཆེད་དུ་སྟོན་པ་རིན་པོ་ཆེའི་སྐྱེས་རབས་ལ་བསྟོད་པ་བརྒྱ་རྩ་བརྒྱད་ཀྱིས་མཚོན་པའི་བསྟན་བཅོས་སྤྱི་དང༌། ཁྱད་པར་དུ་གསོ་བ་རིག་པའི་གཞུང་ཡན་ལག་བརྒྱད་པ་ཆེན་པོ། ཡན་ལག་བརྒྱད་པ་ལ་འཇུག་པ། ཡན་ལག་བརྒྱད་པའི་སྙིང་པོ་བསྡུས་པ། དེའི་རང་འགྲེལ་སོགས་རིག་པའི་གནས་ལྔའི་གཞུང་མང་དུ་མཛད་པར་གྲགས་སོ། །
ལོ་རྒྱུས་ཁ་ཅིག་ལས་བྱང་ཆུབ་སེམས་དཔས་སྟག་མོ་ལ་ལུས་བྱིན་པ་སོགས་རྐྱེན་ཉེ་བར་དམིགས་ན་བདག་གིས་ཀྱང་ནུས་པས། བྱ་དཀའ་བའི་མཛད་པ་མིན་ནམ་དགོངས་པ་ན། ནམ་ཞིག་ན་དེ་ཁོ་ན་འདྲ་བའི་སྟག་མོ་ཕྲུ་གུ་འབྲངས་པ་བཀྲེས་པས་ཉེན་པ་གཟིགས། ལུས་སྦྱིན་པར་བརྩམས་པ་ན་ཅུང་ཟད་མི་ནུས་པ་ལྟར་འདུག་ནས་ལྷག་པར་ཡང་སངས་རྒྱས་ལ་དད་པ་སྐྱེས་ཤིང༌། སྨོན་ལམ་བདུན་ཅུ་པ་རང་གི་ཁྲག་གིས་བྲིས་ཤིང༌། སྟག་རྣམས་ལ་དང་པོར་ཁྲག་བླུད་དེ་ཅུང་ཟད་ལུས་ཉམ་སྟོབས་རྒྱས་པ་ན་རང་གི་སྐུ་ལུས་བྱིན་ནོ་ཞེས་ཟེར་རོ། །
སྐྱེས་རབས་སོ་བཞི་པ་ནི། རྒྱ་གར་གྱི་སློབ་དཔོན་དཔའ་བོས་མཛད་པའི་སངས་རྒྱས་བཅོམ་ལྡན་འདས་ཀྱི་སྐྱེས་རབས་རྩོམ་འཕྲོར་ལུས་པ་ཞིག་ཡིན། གོང་མ་ཁྲི་ལྡེ་སྲོང་བཙན་གྱི་དུས་སུ་ལོ་ཙཱ་བ་དབས་མཉྫུ་ཤྲི་ལྤརྨ་སྟེ་འཇམ་དཔལ་གོ་ཆས་རྒྱ་གར་གྱི་སྐད་ནས་བོད་སྐད་དུ་བསྒྱུར་བ་ཡིན་ཅིང་། བམ་པོ་བཅུ་གཉིས་དང་། ཤོ་ལོ་ཀ་སུམ་སྟོང་དྲུག་བརྒྱ། ཡིག་འབྲུ་ཆིག་འབུམ་ཆིག་ཁྲི་ལྔ་སྟོང་ཉིས་བརྒྱ་ཡོད་པ། བསྟན་འགྱུར་སྡེ་དགེ་དཔར་མའི་སྣ་ཚོགས་པོད་[ཧུ]པར་ཡོད། དེའི་འགྲེལ་པ་རྒྱ་གར་གྱི་སློབ་དཔོན་དྷརྨ་ཀིརྟིས་མཛད་པ། དུས་རབས་བཅུ་གཅིག་པའི་འགོར་ལོ་ཙཱ་བ་ཤཱཀྱ་བློ་གྲོས་ཀྱིས་བསྒྱུར་བ་དེ་ཡང་གོང་གསལ་གྱི་པོད་དེའི་མཇུག་ཏུ་ཡོད། གདན་ས་ཁག་ཏུ་ཆོ་འཕྲུལ་སྨོན་ལམ་ཆེན་མོར་སྔ་དྲོའི་གསུང་ཆོས་ལ་མཁན་རིན་པོ་ཆེ་སོགས་ཀྱིས་སྐྱེས་རབས་སོ་བཞི་པ་འདི་གསུང་སྲོལ་ཡོད།
༢༠༡༦.༠༨.༡༡.ལ་སེར་བྱེས་རིག་མཛོད་ཆེན་མོའི་རྩོམ་སྒྲིག་པས་བཏུས་བསྒྲིགས་བྱས།
མཱོན་ཊི་ཝི་ཌོ།
མཱོན་ཊི་ཝི་ཌོ་(Montevideo)ནི་ཨུ་རུ་གུ་ཡེ་ཡི་རྒྱལ་ས་རེད།
འཆར་འཕར་ཉིན་འཁྱོངས་རིགས་
འཆར་འཕར་ཉིན་འཁྱོངས་རིགས།
ཚོགས་གཞུང་འཆར་ཅན་དང་། འཕར་མ་གང་རུང་། ཉིན་འཁྱོངས་ནི་ཉིན་གང་ཚོགས་པ་ལ་ཟེར།
འཆི་
འཆི།
(མཆི)བཤད་པའམ་ཟེར་བའི་དོན།
དག་ཡིག་གསར་བསྒྲིགས།
མཚོ་སྔོན་མི་རིགས་དཔེ་སྐྲུན་ཁང་གིས་དཔེ་སྐྲུན་བྱས་པའི་སློབ་འབྲིང་དང་སློབ་ཆུང་གི་ལོ་རིམ་མཐོན་པོའི་སློབ་གྲྭ་ཚོར་བསྒྲིགས་པའི་དག་ཡིག་ཅིག་ཡིན།།
འཆི་བའི་རྐྱེན་མང་
འཆི་བའི་རྐྱེན་མང་།
འཛམ་བུ་གླིང་གི་མི་རྣམས་ལ་འཆི་བའི་རྐྱེན་ཤིན་ཏུ་མང་བ་སྟེ། དུག་དང་མཚོན་ཆ་མེ་ཆུ་གཡང་ས་གཅན་གཟན་སོགས་ཀྱི་གནོད་པ་མང་བ་དང་། ཁང་པ་རྡིབ་པ་དང་། སྨན་བཅོས་ལོག་པ། ཟས་མ་འཇུ་བ་སོགས་གསོན་རྐྱེན་རྣམས་ཀྱང་འཆི་རྐྱེན་དུ་འགྱུར་བ་མང་པོ་ཡོད་ཅེས་སངས་རྒྱས་ཆོས་ལུགས་ཀྱི་བཤད་སྲོལ་ལ་ཡོད་དོ། །
འཆི་བའི་དངོས་པོ་
འཆི་བའི་དངོས་པོ།
འཆི་བའི་རྐྱེན་ནམ་འཆི་བདག་གི་བདུད་དམ་དུས་མིན་པར་འཆི་བ་སོགས་བཞི་སྟེ། ཚེ་ཟད་ནས་འཆི་བ། བསོད་ནམས་ཟད་ནས་འཆི་བ། ཡ་ང་བ་མ་སྤངས་པར་འཆི་བ། གློ་བུར་དུ་རྐྱེན་གྱིས་འཆི་བ་བཅས་བཞིའོ། །
ལོ་རྒན་དྲུག་བཅུ་
རབ་བྱུང་རྣམ་བྱུང་དཀར་པོ་དང་།། རབ་མྱོས་སྐྱེས་བདག་ཨདྒི་ར།། དཔལ་གདོང་དངོས་པོ་ན་ཚོད་ལྡན་།། འཛིན་བྱེད་དབང་ཕྱུག་འབྲུ་མང་དང་།། མྱོས་ལྡན་རྣམ་གནོན་ཁྱུ་མཆོག་དང་།། སྣ་ཚོགས་ཉི་མ་ཉི་སྒྲོལ་བྱེད།། ས་སྐྱོང་མི་ཟད་ཐམས་ཅད་འདུལ།། ཀུན་འཛིན་འགལ་བ་རྣམ་འགྱུར་དང་།། བོང་བུ་དགའ་བ་རྣམ་རྒྱལ་དང་།། རྒྱལ་བ་མྱོས་བྱེད་གདོད་ངན་དང་། གསེར་འཕྱང་རྣམ་འཕྱང་སྒྱུར་བྱེད་དང་།། རྒྱལ་བ་མྱོས་བྱེད་གདོད་ངན་དང་།། གསེར་འཕྱང་རྣམ་འཕྱང་སྒྱུར་བྱེད་དང་།། ཀུན་ལྡན་འཕར་བ་དགེ་བྱེད་དང་།། མཛེས་བྱེད་ཁྲོ་མོ་སྣ་ཚོགས་དབྱིག། ཟིལ་གནོན་སྤྲེའུ་ཕུར་བུ་དང་།། ཞི་བ་ཐུན་མོང་འགལ་བྱེད་དང་།། ཡོངས་འཛིན་བག་མེད་ཀུན་དགའ་དང་།། སྲིན་པོ་མི་དང་དམར་སེར་ཅན།། དུས་ཀྱི་ཕོ་ཉ་དོན་གྲུབ་དང་།། དྲག་པོ་བློ་ངན་རྡ་ཆེན་དང་།། ཁྲག་སྐྱུག་མིག་དམར་ཁྲོ་བོ་དང་།། ཟད་པ་ཞེས་བྱ་ལོ་དྲུག་ཅུ།། ཞེས་པ་ལྟར་ཏེ། བྱི་ལོ་སོགས་བཅུ་གཉིས་པོ་ཤིང་མི་ས་ལྕགས་ཆུ་ལྔས་རིམ་པར་སྒྱུར་བའོ། །
༼དུང་དཀར་ཚིག་མཛོད་ཆེན་མོ་༽ལས་བཏུས།
སྤྲེའུ་རྫིང་གི་གཙུག་ལག་ཁང།
ཡངས་པ་ཅན་དུ་ཡོད་པའི་གཙུག་ལག་ཁང་ཞིག་ཡིན་པར་སྨན་གྱི་གཞིའི་ནང་དུ་གསལ། ༼དུང་དཀར་ཚིག་མཛོད་ཆེན་མོ་༽ལས་བཏུས།
ÕâÊÇ´úÂë
འཆི་སེམས་གསུམ་
འཆི་སེམས་གསུམ།
དེའི་དུས་ཀྱི་དགེ་མི་དགེ་ལུང་མ་བསྟན་གྱི་སེམས་དང་ལྡན་པས་འཆི་བའོ། །
འཆི་བའི་སྡུག་བསྔལ་ལྔ་
འཆི་བའི་སྡུག་བསྔལ་ལྔ།
ལོངས་སྤྱོད་དང་འབྲལ་བ། འཁོར་གཡོག་དང་འབྲལ་བ། གཉེན་སྡུག་པ་དང་འབྲལ་བ། ལུས་དང་འབྲལ་བ། འཆི་བའི་ཚེ་སྡུག་བསྔལ་དང་ཡིད་མི་བདེ་དྲག་པོ་མྱོང་བའོ། །
འཆིང་ང་འཆིང་ཡུལ་
འཆིང་ང་འཆིང་ཡུལ།
འཕྱིང་ང་འཕྱིང་ཡུལ་ནི་འཕྱོངས་རྒྱས་འཕྱིང་དབར་ས་ཁུལ་ལ་ཟེར།
ཁང་བ།
ཤིང་དང་ས་རྡོ་ལས་གྲུབ་པའི་མིའི་འདུག་གནས་དངོས་རྫས་འཇོག་སའི་རྩིག་དངོས་ཀྱི་མིང་། ཚིག་བསྡུས་ན་ཁང་ཞེས་འབྲི་སྟེ།  ཤིང་ཁང་།  མཛོད་ཁང་ལྟ་བུ།  ཁང་རྩེག་ནི་ཉིས་རིམ་ཡན་ཆད་ཡོད་པའི་ཁང་བའི་མིང་།  བདེ་ཁང་ནི་རྩེག་རིམ་མེད་པའི་ཁང་བའི་མིང་།  ཁང་མིག་ནི་ཁང་བ་ཀ་བའི་ཁྱོན་རྒྱབ་ནས་ཡོད་པའི་ཁང་བ་རེ་རེ་ལ་ཟེར།  དཔེར་ན་ཁྱིམ་ཚང་འདིའི་ཁང་བར་ཁང་མིག་བཞི་འདུག།  ཉལ་ཁང་གཉིས་དང་ཐབ་ཚང་ཞིག་དང་མཆོད་ཁང་ཞིག་བཅས་ཁང་མིག་བཞི་འདུག་ལྟ་བུའོ།།
ལེགས་སྦྱར་སྐད།
ལེགས་སྦྱར་སྐད་(संस्कृतम् )
༄༅༎ ཡོངས་ཁྱབ་གསལ་བསྒྲགས་འགྲོ་བ་མིའི་ཐོབ་ཐང༌།
དོན་ཚན་དང་པོ།
མཐའ་དག་
(གྲངས་ཚིག་) entire ཡོད་ཚད་དམ་ཐམས་ཅད་ཀྱི་དོན་ཏེ།  ཝེ་ཁེ་རིགས་མཛོད་གྱི་ནང་བོད་ཀྱི་ཚིག་མཛོད་མཐའ་དག་མ་ལུས་པར་འགོད་རྒྱུར་ངས་ཧུར་བརྩོན་བྱེད་རྒྱུ་ཡིན་ལྟ་བུ།
བྲག་རི་རི་ཁྲོད
དགོན་པ་གསར་རི་ཁྲོད་ནས་མུ་མཐུད་ཤར་དུ་སྤྱི་ལེ་གསུམ་བཞི་ཙམ་སོང་ན་རི་ཁྲོད་དེར་སླེབས། རི་ཁྲོད་དེར་ཐོག་མར་ཆོས་རྒྱལ་སྲོང་བཙན་དང་། དེ་རྗེས་ཁྲི་སྲོང་ལྡེ་བཙན་ཡང་བཞུགས། དེ་རྗེས་ཕ་དམ་པ་སངས་རྒྱས་ཀྱང་ཡུན་རིང་བཞུགས་ཏེ་ཌ་དྲིལ་དང་རྐང་གླིང་གི་རྗེས་སོགས་ཀྱང་[page 59] གསལ། དེ་རྗེས་བྲག་རི་རྡོ་རྗེ་འཆང་སྐུ་ཕྲེང་རིམ་པ་བཞུགས་སྟབས་བླ་མའི་མཚན་གྱི་ཐོག་མར་བྲག་རི་ཞེས་པ་ཐོགས། ཁུལ་དེར་པ་རི་ཁུག་ཅེས་ཐོགས་པའང་བྲག་རི་ཁུག་ཅེས་པ་ནས་སྒྲ་འགྱུར་བ་ཡིན། སྔོན་འདུ་ཁང་ཀ་རིང་བརྒྱད་ཀྱི་ནང་རྟེན་གཙོ་སྟོན་པ་བཅོམ་ལྡན་འདས་ཀྱི་སྐུ་བརྙན་ཐོག་སོ་གཅིག་ལྷག་དང་། གསེར་ཟངས་ཀྱི་སྤྱན་རས་གཟིགས་ཕྱག་སྟོང་སྤྱན་སྟོང་ཐོག་ཚད་མ། གཞན་ཡང་ལི་མ་དང་། གསེར་ཟངས་ཀྱི་སྐུ་བརྙན་ཇི་སྙེད་བཞུགས་པ་བཅས། ད་ལྟ་སྔོན་གྱི་འདུ་ཁང་གི་ཤུལ་དུ་གསར་བཞེངས་གནང་བའི་ལྷ་ཁང་ནང་ཆོས་ལོངས་སྤྲུལ་གསུམ་གྱི་སྐུ་བརྙན་དང་། གུ་རུ་སྟོང་སྐུ། ཟངས་མདོག་དཔལ་རིའི་བློས་བླངས་དཀྱིལ་འཁོར་སོགས་གསར་བཞེངས་གནང་བ་མཇལ་རྒྱུ་ཡོད།
འཆིང་ང་སྟག་རྩེ་
འཆིང་ང་སྟག་རྩེ།
འཕྱིང་དབར་སྟག་རྩེ་ཡང་ཟེར། དེང་སང་འཕྱོངས་རྒྱས་རྫོང་ཡོད་སའི་རྒྱབ་རིའི་རི་ཟུར་གྱི་སྣེར་སྔར་གྱི་ཤུལ་རྙིང་མངོན་ཐུབ་ཙམ་ཡོད།
ས་སྐྱ་པཎ་ཆེན་ཀུན་དགའ་རྒྱལ་མཚན།
ས་སྐྱ་པཎྡི་ཏ་ཀུན་དགའ་རྒྱལ་མཚན་ནི་རབ་བྱུང་གསུམ་པའི་ཆུ་ཕོ་སྟག་(སྤྱི་ལོ་༡༡༨༢)ལོར་ས་སྐྱར་ཡབ་དཔལ་ཆེན་འོད་པོ་ཆེ་དང་ཡུམ་མ་གཅིག་གར་ཕུ་མ་ཉི་ཁྲི་ལྕམ་གཉིས་ཀྱི་སྲས་སུ་འཁྲུངས། རབ་བྱུང་བཞི་པའི་ལྕགས་མོ་ཕག་(སྤྱི་ལོ་༡༢༥༡)ལོར་ཡུལ་ལང་གྲུར་སྐུ་གཤེགས། ཁོང་གི་ཆུང་མིང་ལ་དཔལ་ལྡན་དོན་འགྲུབ་ཅེས་ཞུ། རྗེས་སུ་ཁུ་བོ་གྲགས་པ་རྒྱལ་མཚན་ལས་དགེ་བསྙེན་གྱི་སྡོམ་པ་བཞེས་ཏེ་མཚན་ལ་ཀུན་དགའ་རྒྱལ་མཚན་ཞེས་གསོལ།  དགུང་ལོ་ཆུང་དུས་ནས་བཟུང་ཚད་མ་རིག་པ་དང་།  བཟོ་རིག་པ།  སྐར་རྩིས་རིག་པ།  སྒྲ་རིག་པ།  གསོ་བ་རིག་པ།  ཕར་ཕྱིན།  དབུ་མ།  འདུལ་བ། མཛོད།  གསང་སྔགས་རྒྱུད་སྡེ་བཞི་ལ་སོགས་པ་འཆད་ཉན་དང་ལག་ལེན་འཁྱོལ་ཐུབ་པའི་མཁས་པར་གྱུར།  དེའི་སྐབས་སུ་རྒྱ་གར་ལྷོ་ཕྱོགས་པའི་མུ་སྟེགས་མཁས་པ་འཕྲོག་བྱེད་དགའ་བོ་སོགས་རྩོད་པས་བཏུལ་ནས་རལ་བ་བྲེགས།  དགུང་ལོ་ཉེར་གསུམ་པར་ཁ་ཆེ་པཎ་ཆེན་ཤཱཀྱ་ཤྲཱི་བྷ་དྲ་ལས་བསྙེན་རྫོགས་ཀྱི་སྡོམ་པ་བཞེས།  དགུང་ལོ་ཉེར་ལྔ་བར་ས་སྐྱའི་གདན་སའི་ཁྲིར་ཕེབས།  ཆོས་ཀྱི་འཆད་ཉན་ཡུན་རིང་མཛད་པས་སྐལ་ལྡན་བུ་སློབ་མང་དུ་བསྐྱངས། དགུང་ལོ་རེ་གཉིས་པར་སོག་པོའི་རྒྱལ་པོ་ཨོ་གོ་ཏའི་སྲས་གཉིས་པ་གོ་དན་གྱིས་གདན་ཞུས་ལྟར་ཚ་བོ་འགྲོ་མགོན་ཆོས་རྒྱལ་འཕགས་པ་དང་། འགྲོ་མགོན་ཕྱག་ན་རྡོ་རྗེ་འཁོར་དང་བཅས་པ་ལང་གྲུར་ཕེབས། དགུང་ལོར་རེ་བཞི་པར་རྒྱལ་པོ་གོ་དན་དང་ཞལ་འཛོམས་མཛད་ནས་བོད་གཅིག་གྱུར་ཡོང་བར་ཕན་པའི་སྐུར་ཡིག་བོད་ལ་བཏང་།  ཁོང་ནི་ས་སྐྱ་གོང་མ་རྣམ་ལྔའི་ནང་གི་བཞི་བ་ཡིན།  ཁོང་གི་གསུང་རྩོམ་ནི་པོད་གསུམ་བཞུགས་ཤིང་གྲགས་ཆེ་བ་ནི་(ཐུབ་པའི་དགོངས་པ་རབ་ཏུ་གསལ་བའི་བསྟན་བཅོས་)དང་།  (ཚན་མ་རིགས་གཏེར་)  (ལེགས་བཤད་རིན་ཆེན་གཏེར) (གཞུང་ལུགས་ལེགས་པར་བཤད་པའི་བསྟན་བཅོས་) (ཚིག་གཏེར་)  (རོལ་མོའི་བསྟན་བཅོས་)  (མཁས་པ་འཇུག་པའི་སྒོ་) བཅས་སོ། །
འཆིང་ཕོར་
འཆིང་ཕོར།
རྫའམ་རྡོ་རིགས་ལས་བྱས་པའི་ཕོར་པ།
འཆིང་བ་གསུམ་
འཆིང་བ་གསུམ།
འདོད་ཆགས་དང་། ཞེ་སྡང་། གཏི་མུག་སྟེ་གསུམ།
རྗེ་བཙུན་ཏཱ་ར་ན་ཐ་
རྗེ་བཙུན་ཏཱ་ར་ན་ཐའི་རྣམ་ཐར་མདོར་བསྡུས།
རྭ་ཡི་རུས་བརྒྱུད་དུ་གྲགས་པའི་རྗེ་བཙུན་ཏཱ་ར་ན་ཐ་ནི། དབུས་དང་གཙང་གཉིས་ཀྱི་མཚམས་དབུས་ཀྱི་ཁོངས་སུ་ཇོ་མོ་ཁ་རག་དང་ཉེ་བའི་སར།  ཆོས་རྗེ་ཀུན་དགའ་སེང་གེས་བཏབ་པའི་ཆོས་འཁོར་སྡིངས་ཀྱི་དགོན་གནས།  འབྲང་ཞེས་པའི་ཡུལ་དུ།  ཡབ་རྣམ་རྒྱལ་ཕུན་ཚོགས་དགུང་ལོ་ཞེ་དྲུག་པ་དང་།  ཡུམ་རྡོ་རྗེ་བུ་དགའ་དགུང་ལོ་བཅུ་དགུ་པ་གཉིས་ཀྱི་སྲས་སུ།  རབ་བྱུང་བཅུ་པའི་ཤིང་ཕག（༡༥༧༥）ལོའི་ཟླ་བ་དྲུག་པའི་ཚེས་བརྒྱད་ཀྱི་ཉི་མ་རྩེ་ཤར་ལ་སྐུ་བལྟམས་སོ།  །
དགུང་ལོ་དྲུག་པ་ལྕགས་ཕོ་འབྲུག་ལོའི་ཟླ་བ་དང་པོའི་ཚེས་གཅིག་ལ་ཀློག་སློབ་པའི་དབུ་བཙུགས། སྦྱོར་ཀློག་ལོ་གཅིག་ལྷག་ལ་མཐར་ཕྱིན།  དེ་ནས་བློར་འཛིན་གྱི་དབུ་ཚུགས།  གཏིང་སྐྱེས་ཆོས་གྲྭར་ལོ་ཕྱེད་ཙམ་བཞུགས།  དེ་ནས་སྟག་ལུང་རྫོང་བརྒྱུད་ཆོས་སྡེ་བླ་བྲང་དཀར་པོར་ལོ་ཕྱེད་ལྷག་བཞུགས།  སྐབས་དེའི་ལོ་གཅིག་ལྷག་ལ་ཆོས་སྤྱོད་རྣམས་བློ་ལ་ཆུད་ཅིང་།  དབང་རྗེས་གནང་སོགས་ཆོས་བཀའ་དཔག་ཏུ་མེད་པ་ཐོབ།
འཆིབ་
འཆིབ།
བཅིབས་ཀྱི་ད་ལྟ་བ་དང་ཡང་ན་འཇིབ་བམ་གཞིབ(བཞིབས)ཀྱི་དོན་དུ་འཇུག་པའང་ཡོད།
རྒྱ་མཚོ་ཆེན་པོའི་གླིང་ཆེན།
རྒྱ་མཚོ་ཆེན་པོའི་གླིང་ཆེན་
རྗེ་བཙུན་ཏཱ་ར་ན་ཐ་
དགུང་ལོ་བརྒྱད་པ་ཆུ་ཕོ་རྟ་ལོའི་ཟླ་བ་དང་པོའི་ཚེས་ཉེར་ལྔར་ཇོ་དགོན་ཆོས་ལུང་དུ་ཕེབས། གསེར་མདོག་ཅན་གྱི་མཁན་སློབ་རྣམས་དང་།  ཇོ་ནང་པའི་སྒྲུབ་པ་མོ་ཀུན་ཁོང་མཇལ་བར་ཡོང་།  ཆོ་འཕྲུལ་དུས་ཆེན་སྐབས་སུ་ཚོགས་ལ་ཕེབས།  མཁན་རིན་པོ་ཆེའི་ཞབས་དྲུང་དང་།  བླ་མ་འཇམ་དབྱངས་སོགས་ཀྱིས།  མཁས་དབང་བྱམས་པ་ལྷུན་གྲུབ་ཉིད་ནི་མཁས་བཙུན་གྱི་ཡོན་ཏན་དང་ལྡན་ཞིང་།  རྗེ་གོང་མའི་དངོས་སློབ་དྲི་མ་མེད་པ་ཡིན་པས།  ཁྱེད་ཀྱི་སློབ་དཔོན་དུ་བསྟེན་འོས་ཞེས་སློབ་དཔོན་དུ་བསྐོས།  ཟླ་བ་གཉིས་པའི་ཚེས་གཅིག་ཉིན་སློབ་དཔོན་གྱི་མདུན་དུ།  ཚད་མ་རིགས་གཏེར་བློར་འཛིན་གྱི་འགོ་བརྩམས།  ཟླ་བ་ལྔ་ཙམ་ལ་བློར་ཆུད།  ཆོས་མཛད་ཀུན་རྒྱན་པ་སོགས་བྱང་སྟག་ལུང་དུ།  སྟག་ལུང་པ་ཀུན་དགའ་བཀྲ་ཤིས་རྒྱལ་མཚན་གདན་འདྲེན་དུ་མངགས།  ཟླ་བ་བདུན་པའི་ཚེས་བཅུ་བདུན་ཉིན་སྟག་ལུང་པ་ཆོས་ལུང་དུ་འབྱོར།  ཁོང་གི་མདུན་ནས་བཀའ་གདམས་གླེགས་བམ་གྱི་ལུང་ཞུས།  ལོ་དེའི་ཟླ་བ་བརྒྱད་པའི་ཚེས་ལྔའི་སྔ་མོར་ཆོས་ལུང་བྱང་རྩེའི་མཆོད་ཁང་གི་ཡང་ཐོག་ཏུ་ཕེབས་ཏེ།  མ་ཆེན་ཆོས་ཡེ་པས་དབུ་སྐྲ་བྲེགས་པ་སོགས་རབ་བྱུང་གི་རྟགས་མིན་པ་རྣམས་ཡོངས་སུ་དོར་ནས།  སྔ་དྲོའི་ཆུ་ཚོད་དགུ་པ་ཙམ་ལ་རྗེ་སྟག་ལུང་པ་ཆེན་པོའི་སྤྱན་སྔར་རབ་བྱུང་དགེ་ཚུལ་གྱི་སྡོམ་པ་ཡང་དག་པར་མནོས།  གོས་ངུར་སྨྲིག་གི་རྒྱལ་མཚན་ལེགས་པར་མནབས་ཏེ་ཁྱིམ་ནས་ཁྱིམ་མེད་པར་རབ་ཏུ་བྱུང་ངོ་།  །དེ་ནས་མི་རིང་བར་རྗེ་སྟག་ལུང་པ་དཔོན་སློབ་ཤར་ཕྱོགས་སུ་ཕེབས།  འཇམ་དབྱངས་ཀུན་དགའ་རྒྱལ་མཚན་ལ་།  ས་སྐྱ་དཀར་པོ་རྣམ་གསུམ་བཀའ་འབུམ་གྱི་ལུང་དང་།  རྗེ་བཙུན་གྲུབ་པའི་དབང་ཕྱུག་ལ་རས་ཆུང་སྙན་བརྒྱུད་ཀྱི་ཆོས་རྫོགས་པར་ཞུས།  རྟ་ལོའི་སྐེད་ཙམ་ནས་ཆོས་ལུང་དུ་བག་མི་ཕེབས་པའི་སྣང་བ་ཤ་སྟག་འཆར་ཞིང་།  རྨི་ལམ་སོགས་དམིགས་ལྟས་ངན་པ་འགའ་བྱུང་བར་བརྟེན།  སྨོན་འགྲོ་ཞལ་ངོ་དང་བསྡེབས་ཏེ་ཇོ་ནང་དུ་ཕེབས།  སྨོན་འགྲོ་བས་ཀྱལ་ཀའི་ཚུལ་གྱིས་ཁོང་ལ།  འཇིག་རྟེན་མ་ནུས་པའི་ཁར་ཆོས་ཀྱང་མ་ནུས་པ་ཞིག་འོང་བས།  ཀུན་དགའ་མ་ནུས་བཏགས་ན་ཡོང་བ་འདྲ་ཟེར།  སླད་ནས་མིང་དེ་རྒྱུན་ཆགས་སུ་གྱུར།  སྐབས་དེར་ཡབ་འབྲང་ནས་ཕེབས་པ་མཇལ་ཞིང་མེས་པོ་ཆོས་དབྱིངས་སུ་གཤེགས་པའི་གནས་ཚུལ་ཤེས།  ཞྭ་ལུ་དང་སྣར་ཐང་གཉིས་སུ་ཇ་འགྱེད་དང་།  ཐང་ག་གསུམ་ཙམ་བཞེངས་ནས་མེས་པོ་འདས་པའི་དགོངས་རྫོགས་བསྒྲུབས།
འཆིང་ང་རྩེ་དྲུག་
འཆིང་ང་རྩེ་དྲུག
རྒྱལ་པོ་ས་ཡི་ལེགས་དྲུག་གི་རིང་ལ་བརྩིགས་པའི་ཕོ་བྲང་དྲུག་ལ་ཟེར། ༡.སྟག་རྩེ། ༢.རྒོད་རྩེ། ༣.ཡང་རྩེ། ༤.ཁྲི་རྩེ། ༥.རྩེ་མོ་ཁྱུང་རྒྱལ། ༦.ཁྲི་བརྩིགས་འབུམ་རྒྱུགས་བཅས་དྲུག་ཡིན། དེ་རྣམས་སྔར་འཕྱོངས་རྒྱས་ས་ཁུལ་དུ་ཡོད་ཚོད་འདུག་ཀྱང་། དེང་སང་ཤུལ་ཙམ་ཡང་མཐོང་དཀའ་བར་སྣང་།
རྗེ་བཙུན་ཏཱ་ར་ན་ཐ་
དགུང་ལོ་བཅུ་བདུན་པ་ལྕགས་མོ་ཡོས་ཀྱི་ལོའི་ཟླ་བ་བཅུ་གཅིག་པའི་ཚེས་བཅུ་བདུན་ཉིན། འཇམ་དབྱངས་ཀུན་དགའ་རྒྱལ་མཚན་གྱིས་མཁན་པོ་དང་།  སློབ་དཔོན་བྱམས་པ་ལྷུན་གྲུབ་ཀྱིས་ལས་སློབ་མཛད་དེ།  དགེ་འདུན་གྲངས་ཚང་དབུས་སུ་བསྙེན་རྫོགས་ཀྱི་སྡོམ་པ་ཡང་དག་པར་མནོས།
དེ་ནས་དགུང་ལོ་སུམ་ཅུའི་བར་ལོ་བཅུ་གསུམ་རིང་དབུས་ལྷ་ལྡན་དུ་ཐེངས་གཉིས་པ་ཕེབས་ནས་རིས་མེད་བླ་དཔོན་རྣམས་ལ་དབང་རྗེས་གནང་སོགས་གསང་སྔགས་ཀྱི་དམ་ཆོས་མང་པོ་བསྩལ། སྟག་ལུང་པ་དང་ཀརྨ་པ་ཞྭ་དམར་སྤྲུལ་པའི་སྐུ་སོགས་ལ་བཀའ་བརྒྱུད་པའི་ཆོས་ཐེངས་མང་པོ་ཞུས།  གཞན་ཡང་ས་སྐྱ་དང་དགེ་ལྡན་པའི་ཆོས་སྐོར་ཡང་མང་པོ་ཞུས།  རྗེ་དྲུང་འདས་རྗེས་ཇོ་ནང་པའི་གདན་སར་བཞུགས་ཏེ་དགོན་རྒྱ་བསྐྱེད་དང་རྟེན་གསར་བཞེངས་རྒྱ་ཆེ་བ་མཛད།  རྒྱ་གར་ཤར་ཕྱོགས་ཀྱི་སློབ་དཔོན་ནིརྦཱ་ཎ་ཤྲཱི་ལ་གསང་སྔགས་སྐོར་གྱི་དྲི་བ་མང་དུ་བྱས་པས་དོགས་གནད་མང་པོ་གྲོལ།  བྷང་ག་ལའི་པཎྜི་ཏ་པུརྣ་ན་ནྡ་སྟེ་གང་བ་ཀུན་དགའ་ལས།  བྷ་ར་ཏ་དང་རཱ་མ་ཡ་ཎའི་གཏམ་རྒྱུད་སོགས་ཐོས།  བར་བར་རྣམས་སུ་བསྙེན་མཚམས་ཀྱང་ལོ་འགར་བཞུགས།
དགུང་ལོ་སོ་གཅིག་བཞེས་པ་ན། ཇོ་ནང་དུ་བཤད་འཁྲིད་བཙུགས།  དེ་དུས་ལྷ་རྩེའི་རྫོང་དཔོན་ཨེ་བདག་པོ་དང་།  ནོར་རྒྱས་པ་སྦྲེལ་མས་འཛིན་པའི་སྐབས་ཡིན།  སྐབས་དེར་སོག་དམག་གཙང་དུ་འཛུལ་ནས།  གཙང་པའི་སྡེ་པ་ཀར་བསྟན་པར་རྒོལ་བའི་དུས་ཟིང་ལངས།  གཙང་གི་དགོན་སྡེ་མང་པོ་བཤིག་སྟེ།  གསེར་ཆོས་རྣམས་བསྡེབས་ནས་མེ་ལ་བཞུགས།  དམག་དཔོན་དང་བླ་དཔོན་རྣམས་ཀྱིས་བགོ་བཤའ་བྱེད་པ་མཐོང་བས་ཁོང་ཡིད་སྐྱོ་བ་ཚད་མེད་བསྐྱེད།  ཇོ་ནང་དུ་དམག་སང་འོང་གནངས་འོང་གི་འཇིགས་པས་མནར་ཡང་ཁྲིད་རྒྱུན་ཆད་མེད་པར་མཛད་ཐུབ་སོང་། ཁོང་གིས་གཙོ་བོར་གསང་སྔགས་ཀྱི་བཤད་པ་རྒྱ་ཆེན་མཛད་ཅིང་། སྐབས་དེ་ནས་ཇོ་ནང་གི་གྲུབ་མཐའི་རྩེར་སོན།  དགོན་གསར་སྐྲུན་དང་གསེར་ཟངས་ཀྱི་བྱམས་སྐུ་སོགས་རྟེན་ཁྱད་འཕགས་མང་དུ་བཞེངས་ཤིང་རབ་གནས་མཛད།  ཇོ་ནང་བླ་བྲང་གསར་དུ་བཏབ།  ཁོང་དགུང་གྲངས་སོ་བརྒྱད་པར་བྲིས་པའི་རང་རྣམ་དུ།  རང་ཉིད་ལྟ་བ་མཆོག་ཏུ་འཛིན།  སངས་རྒྱས་པའི་གྲུབ་མཐའ་གཞན་རྣམས་ལ་དགྲར་ལྟ།  མུ་སྟེགས་ལ་སོགས་པའི་མིང་ཡང་ཐོས་སུ་མི་རུང་བ་སྐད་བྱེད་དེ།  བློ་ཆུང་ཤེས་རབ་ཅན་དུ་རེ་བ་ཡ་རེ་ཆ་སོགས་གསུངས་ནས་ཕྱོགས་རིས་ཅན་ལ་བཀྱོན་པ་མཛད་ཅིང་།  རང་ཉིད་གྲུབ་མཐའ་ཀུན་ལ་ཕྱོགས་རིས་མེད་པར་མཛད།
དགུང་ལོ་སོ་གཅིག་ནས་སོ་བརྒྱད་བར་ལོ་བརྒྱད་རིང་བཤད་ཁྲིད་དང་ཇོ་ནང་དགོན་མ་ལག་ཞིག་གསོ་དང་གསར་བསྐྲུན། ནང་རྟེན་གསར་བཞེངས།  རིས་མེད་བླ་དཔོན་རྣམས་ལ་དམ་ཆོས་སྤེལ་བ་སོགས་མཛད། དགུང་ལོ་སོ་དགུ་པའི་ཟླ་བ་བཞི་པའི་ཚེས་བཅོ་ལྔར་ཡབ་རྣམ་རྒྱལ་ཕུན་ཚོགས་སྐུ་གཤེགས། སྐྱོ་བ་ཚད་མེད་ངང་ནས་དགོངས་རྫོགས་ལེགས་པར་བསྒྲུབས།  ཡུན་མི་རིང་བར་སྙུན་གྱིས་བཏབ་སྟེ་ཁྲག་མང་པོ་བསྐྱུགས།  མགོ་ལུས་རུས་ཚིགས་ཐམས་ཅད་ན།  ལུས་ཟུངས་ཆུང་ཞིང་དང་ཁ་འགག་པ་དང་།  རྟག་པར་མགོ་ཡུ་འཁོར་བ་བཅས།  ཡུན་རིང་ཙམ་སྙུངས། དགུང་ལོ་ཞེ་གཅིག་པ་རབ་བྱུང་བཅུ་པའི་ཤིང་མོ་ཡོས་ལོ་ཟླ་བ་གསུམ་པའི་ཚེས་བརྒྱད་ལ་རྟག་བརྟན་དམ་ཆོས་གླིང་གི་གནས་གཞི་གསར་དུ་བཏབ། གཙུག་ལག་ཁང་ཀ་བ་སུམ་ཅུ་སོ་བཞི་ཅན་གྱི་རྨང་དྲུས།  ཟླ་བ་གསུམ་རིང་སྡེ་པ་ནས་འུ་ལག་མང་པོས་རོགས་བྱེད་དུ་གནང་།
དེ་ནས་གཙོ་བོར་མཆོད་གཞིས་པ་དང་གྲྭ་པ་རྣམས་ལ་བརྟེན་ལོ་ལྔ་དྲུག་ཙལ་ལ་དགོན་པ་གཙུག་ལག་ཁང་དང་བཅས་པ་བཞེངས་གྲུབ་ནས། བཤད་ཁྲིད་བཙུགས།  གསང་སྔགས་ཀྱི་བཤད་པ་ཐུན་མོང་མིན་པ་མང་པོ་སྤེལ།  བལ་པོ་ནས་ལྷ་བཟོ་ཉི་ཤུ་ཙམ་གདན་དྲངས་ནས་རྟེན་བཞེངས།  སངས་རྒྱས་རབས་བདུན་གཙོས་གསེར་ཐངས་ཀྱི་སྐུ་བརྙན་ཆེན་པོ་མང་པོ་བཞེངས།  སྡེ་པ་ནས་གསེར་དང་ཟངས་ཚོན་སོགས་གང་དགོས་གནང་།  ཡིག་མཁན་ཆིག་བརྒྱ་བརྒྱད་ཅུ་བཀུགས་ནས།  དགོངས་འགྲེལ་གྱི་བསྟན་བཅོས་འགྱུར་རོ་ཅོག་འབྲིར་བཅུག  པོ་ཏི་རེ་ལ་ཤོག་གྲངས་སུམ་བརྒྱ་དྲུག་ཅུ་རེ་བྱས་ཏེ་པོ་ཏི་ཉིས་བརྒྱ་བྲིས།  པོ་ཏི་རེའི་ཡོན་ནས་ཁལ་བརྒྱ་རེ་གནང་།  རྒྱ་གར་ཡུལ་དབུས་ནས་ཕེབས་པའི་བྲམ་ཟེའི་པཎྜི་ཏ་ཀྲྀཥྣ་དང་བྲམ་ཟེའི་པཎྜི་ཏ་བ་ལ་བྷ་དྲ་བཅས་ལ་སྒྲ་དབྱངས་ཅན་མ་སོགས་གསན་ཅི་སྙན་ངག་སྐོར་སོགས་ཐུན་མོང་རིག་གནས་ལ་གླེང་མོལ་མང་དུ་མཛད་དེ་སྒྲ་ལ་མཁས་པར་གྱུར།  རྒྱ་དཔེ་མང་པོ་བསྒྱུར།
དགུང་ལོ་ཞེ་བརྒྱད་པར་ཡུམ་རྡོ་རྗེ་བུ་དགའ་རྟག་བརྟན་དུ་གདན་དྲངས་ཏེ་མ་འདས་བར་དེར་བཞུགས་སུ་བཅུག སྐབས་དེར་གཙང་གི་དགོན་སྡེ་མང་པོར་ཉམས་ཆག་བྱུང་ཞིང་དམག་འཁྲུག་བྱུང་བའི་དུས་ཡིན་ཡང་།  ཁོང་ནི་ཆོས་འཇིག་རྟེན་ཀུན་ལ་མཁས་པ་ཞིག་ཡིན་པས།  གོང་འོག་ཀུན་དང་མཐུན་ཞིང་དགོན་པ་ལེགས་པར་བཞེངས་གྲུབ་པ་དང་བཤད་འཁྲིད་ཀྱང་འཕེལ་རྒྱས་སུ་གྱུར་ཅིང་།  སོག་པོའི་བླ་དཔོན་མང་པོས་ཀྱང་ཁོང་ལ་ཆོས་ཞུ་བ་དང་།  སྡོམ་པ་བླང་བ་སོགས་བྱས།  སོག་པོའི་སློབ་མའང་མང་དུ་སྤེལ།
དགུང་ལོ་ང་དྲུག་པ་ལུག་གི་ལོའི་ཟླ་བ་བཅུ་པའི་ཚེས་ཉེར་གཅིག་ལ་ཞབས་ཚང་མ་སྐྲངས་ནས་ན་ཟུག་དྲག་པོ་བཞེས། སྐུ་ལུས་ཡོངས་ལ་ཆུ་སེར་གྱི་འབྲུམ་བུས་ཁྱབ།  ནད་རྙིང་རྣམས་ཀྱང་དུས་གཅིག་ལ་ལངས།  སྨན་དཔྱད་ཡུན་རིང་བྱས་པ་རིམ་གྱིས་དྭངས།
ཁོང་གི་གདན་ས་གཙོ་བོ་རྟག་བརྟན་དམ་ཆོས་གླིང་། ཕྱིའི་ལྷ་ཁང་། ནང་གི་ལྷ་སྐུ་དང་གསུང་རབ་བཅས་ཕུན་སུམ་ཚོགས་པ་བཞེངས་ཚར་ནས་དགུང་ལོ་དྲུག་ཅུ་པ་རབ་བྱུང་བཅུ་གཅིག་པའི་ཤིང་ཕོ་ཁྱིའི（༡༦༣༤）ལོར་ཆོས་སྐུ་ཡེ་ཤེས་ཀྱི་ངང་དུ་ཐིམས་སོ།  ། ཏཱ་ར་ནཱ་ཐ་ཞེས་པ་ནི་སྒྲོལ་མའི་མགོན་པོ་ཞེས་པའི་དོན་ཏེ་རྨི་ལམ་གྱི་ཉམས་སྣང་ལ་བརྟེན་ནས་རང་ཉིད་ཀྱིས་བཏགས་པར་མངོན། ཁོང་གི་གསུང་ཆོས་ནི།  ཇོ་ནང་རྟག་བརྟན་དགོན་གྱི་པར་མ།  ཀ་ནས་མའི་བར་པོ་ཏི་བཅུ་དྲུག་བཞུགས་སོ། མཁས་དབང་མི་ཉག་མགོན་པོས་（1923-2008）མཛད་པའི་༼གངས་ཅན་མཁས་དབང་རིམ་བྱོན་གྱི་རྣམ་ཐར་མདོར་བསྡུས་བདུད་རྩིའི་ཐིགས་ཕྲེང་། ༽ལས་འདིར་དྲངས། མཁས་དབང་མི་ཉག་མགོན་པོས་1980-2008ལོའི་བར་ཀྲུང་གོའི་མི་རིགས་དཔེ་མཛོད་ཁང་དུ་བོད་ཡིག་དཔེ་རྙིང་ལེགས་སྒྲིག་གི་ཕྱག་ལས་ལོ་ངོ་ཉེར་བརྒྱད་ཀྱི་རིང་ལ་མཛད་།  གསུང་རྩོམ་ལ་དཀར་ཆག་ཤེས་བྱའི་གཏེར་མཛོད་དང་གངས་ཅན་མཁས་དབང་རིམ་བྱོན་གྱི་རྣམ་ཐར་མདོར་བསྡུས་བདུད་རྩིའི་ཐིགས་ཕྲེང་སོགས་ཡོད།  མཁས་དབང་མི་ཉག་མགོན་པོའིགསུང་རྩོམ་ཕྱོགས་བསྒྲིགས་ཀྲུང་གོའི་མི་རིགས་དཔེ་མཛོད་ཁང་ནས་རྩོམ་སྒྲིག་བྱས་པ་ཀྲུང་གོའི་བོད་རིག་པ་དཔེ་སྐྲུན་ཁང་གིས་པར་ཏུ་བསྒྲུབས།
ན་ག་ར་
བུ་སྟོན་རིན་པོ་ཆེས་མཛད་པའི་《བདེ་མཆོག་ཆོས་འབྱུང་》ལས། རྒྱ་གར་བྱང་ཕྱོགས་བལ་ཡུལ་དང་ཁད་ཉེ་བར་ཆུ་བོ་གདྒའི་འགྲམ་དུ་གྲོང་ཁྱེར་པ་ཏྲའམ་（བོད་སྐད་དུ་སྐྱ་ནར་གྱི་བུའམ་སྐྱ་བོའི་བུ་）དེང་སང་པ་ཋ་ན་ཞེས་ནཱ་ག་རའི་ཡི་གེ་བྱུང་སའི་ཡུལ་དེ་ཡིན་པར་གསུངས་ལ། མཁས་དབང་དགེ་འདུན་ཆོས་འཕེལ་གྱིས་མཛད་པའི་《རྒྱ་གར་གནས་ཆེན་ཁག་གི་ལམ་ཡིག་》ལས་ཡུ་དེ་ནི་རྒྱལ་པོ་མྱ་ངན་མེད་པའི་རྒྱལ་ས་ཡིན་པ་དང་དེར་རྒྱལ་པོའི་ཕོ་བྲང་གི་ཤུལ་དང་། བཙུན་མོའི་འདྲ་བརྙན། གཞན་གནའ་རབས་ཀྱི་སྐུ་བརྙན་མང་པོ་ཡོད་པར་གསུངས། ནཱ་ག་རའི་ཡི་གེ་ནི་རྣ་རི་ཀའི་ཡིག་གཟུགས་དེ་ལས་མགོ་གྱེན་དུ་གཟེད་པ་ཞིག་སྟེ། དེ་ལ་བྲི་སྟངས་མི་འདྲ་བ་དྲུག་ཡོད་པར་བཤད་ཅིང་། དེའི་དཔེ་རིས་ཀྱང་《ཡི་རིས་སྣ་ཚོགས་ཀྱི་ཕྱི་མོ་》ཞེས་པའི་དཔེ་དེབ་དེའི་ཤོག་གྲངས་༥ནས་༧བར་གསལ།
ན་སྒྲ་འཇུག་ཡུལ་བཅུ་བཞི་
ལ་དོན་ཡི་གེ་བདུན་གྱི་ནང་ནས་ན་ཡི་ཚིག་ཕྲད་འཇུག་ཡུལ་བཅུ་བཞི་ནི།༡.དམིགས་ཀྱིས་འབྱེད་པ།༢.རྒྱུ་མཚན་བསྟན་པ། ༣.རྒྱུ་མཚན་དོན་གྱི་བསྟན་པ། ༤.ལས་སུ་བྱ་བ། ༥.དགོས་ཆེད། ༦.བརྟེན་གནས། ༧.ཚིག་སྔ་ཕྱིའི་དོན་འགལ་བར་སྟོན་པ། ༨.སྔ་ཚིག་དོན་མི་འོས་པའམ་ཕྱི་ཚིག་ངེས་པར་བྱས་པ། ༩.དེ་ལས་བཟློག་པ་ཉིད། ༡༠.འགལ་བའང་མི་འགལ་བར་སྟོན་པ། ༡༡.སྨོན་ལམ་དོན་ཅན། ༡༢.འདྲི་བའི་དོན་ཅན། ༡༣.ཐེ་ཚོམ་གྱི་གཞི་ལ་སྦྱར་བ། ༡༤ཚེ་སྐབས་ལ་སྦྱར་བ་བཅས་སོ།།
ཀྱི་ལྕེ་ནག་པོ་
སྔོ་སྨན་གྱི་རིགས་ཀྱི་ལྕེ་མེ་ཏོག་སྔོ་ནག་འཆར་བ་ཞིག་རོ་ཁ། ཞུ་རྗེས་བསིལ། ནུས་པས་སྐྲངས་པ་འཇོམས། གག་པ་སེལ། ཆུ་སེར་སྐེམ། མིང་གི་རྣམ་གྲངས་ལ་སྐྱོང་བྱེད་དང༌། སྤྱང་དུག་ནག་པོ། ཤེལ་ཏང་ནག་པོ་བཅས་སོ། །
ཨ་ཀྱཱ་བསྟན་པའི་རྒྱལ་མཚན་
རྗེ་འདི་རབ་བྱུང་བཅོ་ལྔ་པའི་ལྕགས་ཁྱི(༡༩༡༠)ལོར་སྐུ་འཁྲུངས། སྐུ་གཞོན་ནུ་ནས་སྐུ་འབུམ་བྱམས་པ་གླིང་དུ་ཆོས་གྲྭར་ཞུགས་ཏེ་གཞུང་ཆེན་བཀའ་པོད་ལྔར་གསན་སྦྱོང་གནང་ནས་དཀའ་བཅུའི་གྲྭ་སྐོར་མཛད།  རྗེ་འཇིགས་མེད་འཕྲིན་ལས་རྒྱ་མཚོའི་དྲུང་ནས་ཆོས་བཀའ་མང་དུ་གསན།  དགུང་ལོ་ཉེར་བཞི་ནས་ཉེར་དྲུག་བར་རྗེ་འཕྲིན་ལས་རྒྱ་མཚོ་སྐུ་འབུམ་དུ་གདན་དྲངས་ཏེ་ལམ་རིམ་གསན།  པཎ་ཆེན་ཐུབ་བསྟན་ཆོས་ཀྱི་ཉི་མའི་དྲུང་ལས་དུས་འཁོར་རྡུལ་མཚོན་དཀྱིལ་འཁོར་སྟེང་ནས་དབང་ཆེན་གསན།  དགུང་ལོ་ཉེར་བདུན་ལོར་ལམ་རིམ་ཆེན་མོའི་བཤད་ལུང་ཟིན་ཏེ།  《བྱང་ཆུབ་ལམ་རིམ་ཆེན་མོའི་བཤད་པའི་ཟིན་ཐོ་རགས་བསྡུས་ཙམ་བཀོད་པ་སྐྱ་རེངས་གསར་པའི་སྣང་བ》ཞེས་བྱ་བ་བཀའ་རྩོམ་མཛད།  དེ་བཞིན《ཤིང་རྟའི་སྲོལ་འབྱེད་ཀྱི་རྣམ་གཞག་རགས་བསྡུས་བློ་གསལ་མགུལ་རྒྱན་གསར་པ》ཞེས་པ་དང་།  《རིམ་ལྔ་གསལ་སྒྲོན་གྱི་བཤད་ལུང་ཟིན་བྲིས་དངོས་གྲུབ་བདུད་རྩིའི་ཟེགས་མ》  《སྒྲུབ་ཐབས་རིན་ཆེན་འབྱུང་གནས་གྱི་རྗེས་གནང་ཟིན་བྲིས་ཉུང་བསྡུས》  《དཔལ་དུས་ཀྱི་འཁོར་ལོའི་སྒོ་ནས་རབ་གནས་མདོར་བསྡུས་བྱ་ཚུལ་བཀླག་པས་དོན་གྲུབ》ཅེས་པ་སོགས་བཀའ་རྩོམ་པོད་འབྲིང་གཉིས་ཙམ་མཛད།  སྐུ་ཚེའི་སྨད་ཀྱི་མཛད་པ་མི་གསལ།
འཆོས་པ་
འཆོས་པ།
བསྒྱུར་བའི་དོན།
ཨ་ཀྱཱ་བསྟན་པའི་རྒྱལ་མཚན་
༼དུང་དཀར་ཚིག་མཛོད་ཆེན་མོ་༽ལས་བཏུས།
འཆོས་པ་
འཆོས་པ།
བཅོས་པའི་བྱེད་པ་པོ་དང་། ད་ལྟ་བ་ཡིན།
མིང་དག་གཞི་གཉིས་ཀྱི་དབྱེ་བ་
མིག་དག་གཞི་གཉིས་ལ་ཁྱད་པར་ག་འདྲ་ཡོད་དམ་ཞེ་ན། མིང་གཞི་རྐྱང་པ་ཡིན་ན་སྒྲ་དེ་མ་གཏོགས་དོན་དག་གོ་རྒྱུ་མེད་པ་དང་། མིང་ཡིན་ན་རྣམ་དབྱེ་དང་པོ་ནང་བཞིན་གྱི་དོན་དག་གོ་ཡོད་པ་ཞིག་རེད། མིང་དང་མིང་གཞི་གཉིས་ཀྱི་དབྱེ་བ་འབྱེད་སྟངས་ནི། དཔེར་ན།  ཀ་ཁ༷་ག་ང༷་།  ཅ་ཆ༷་ཇ༷་ཉ༷།  ཏ་ཐ་ད་ན།  པ་ཕ༷་བ་མ༷།  ཙ་ཚ་ཛ་ཝ། ཞ་ཟ་འ་ཡ༷། ར༷་ལ༷་ཤ༷་ས༷   ཧ་ཨ།  རྟགས་འདི་  ༷  ནི་མིང་དང་མིང་གཞི་གཉིས་ཀ་ཡིན་པའི་རྟགས་ཡིན།  བོད་ཀྱི་གསལ་བྱེད་སུམ་ཅུ་ཐམ་པའི་ནང་ནས་མིང་གཞི་རྐྱང་པ་བཅོ་བརྒྱད་དང་།  མིང་དང་མིང་གཞི་གཉིས་ཀ་ཡིན་པ་བཅུ་གཉིས་ཡོད་པ་རེད།  དེ་ནས་རྗེས་འཇུག་གི་ཡི་གེ་བཅུ་པོ་དེ་ཟུར་དུ་འདོན་དགོས་པ་རེད།
ན་འདིའི་གཞུང་གཅོད་ཏམ་མཐའ་བསྐོར་
སྤང་དང་འདམ་འདྲེས་པའི་ཐང་འདིའི་གཞུང་ནས་ཐད་ཀར་སོང་ན་ལེགས་སམ་མཐའ་ནས་བསྐོར་ཏེ་སོང་ན་ལེགས་ཞེས་པའི་དོན།
ཀྱི་ལྕེ་རྩ་ལོ་
ཁཎྜས༌ཚ་བ་ཀུན་སེལ། སྣོད་ལྷུང་མཁྲིས་ནད་འཁྲུ།
བརྗོད་བྱེད་སྡེ་སྣོད་གསུམ་
བརྗོད་བྱེད་སྡེ་སྣོད་གསུམ།
འདུལ་བའི་སྡེ་སྣོད། མངོན་པའི་སྡེ་སྣོད། མདོ་སྡེའི་སྡེ་སྣོད།
གྲངས་གནས་ཀྱི་ཀློག་སྟངས་
མཁས་པས་གསུང་ན་མི་རིགས་ཤིག་གཞན་འགྱུར་དུ་འགྲོ་བའི་འགོ་རྩོམ་ས་ནི་ གྲངས་ཀྱི་ཀློག་སྟངས་ནས་རེད་ཟེར། དེ་ཡང་ཨང་གྲངས་ཟེར་པ་འདི་ནི་ ང་ཚོའི་འཚོ་བའི་ཁོར་ཡུག་ནང་རྒྱུན་ལྡན་གྱི་བེད་སྤྱོད་ཆེ་ཤོས་ཤིག་ཡིན་པས་ ཕ་ཡུལ་གྱི་སྤུན་མཆེད་གཙོས་གྲོགས་ཕོ་མོ་ཡོངས་ཀྱི་འདི་ལ་དོ་སྣང་ཞིག་བྱེད་པའི་རེ་བ་ཞུ།།
གྲངས་ཀའི་དག་ཆ་འབྲི་ཚུལ་དང་གྲངས་གནས་དྲུག་ཅུ་བརྩི་ཚུལ།
ཉི་ཤུ་ནས་བརྒྱ་བར་ལ་རྗེས་འཇུག་ཡོད་ན། བཅུ་ཡི་སྔོན་འཇུག་མེད། དཔེར་ན། སུམ་ཅུ། དྲུག་ཅུ། བདུན་ཅུ། བརྒྱད་ཅུ། ལྟ་བུ་དང༌། རྗེས་འཇུག་མེད་ན་བཅུ་ལ་སྔོན་འཇུག་ཡོད་པ། དཔེར་ན། བཞི་བཅུ། ལྔ་བཅུ། དགུ་བཅུ་བཅས་སོ།།
ལྡབ་གཅིག ཤད་གཅིག བརྒྱ་གཅིག སྟོང་གཅིག ཁྲི་གཅིག འབུམ་གཅིག་ལྟ་བུའོ།།
ཆིག་ལྡབ། ཆིག་ཤད། ཆིག་བརྒྱ། ཆིག་སྟོང༌། ཆིག་ཁྲི། ཆིག་འབུམ་ལྟ་བུའོ།།
ཉིས་ལྡབ། ཉིས་ཤད། ཉིས་བརྒྱ། ཉིས་སྟོང༌། ཉིས་ཁྲི། ཉིས་འབུམ་ལྟ་བུའོ།།
ཉེར་གཅིག་ནས་བརྒྱ་བར་གྱི་གྲངས་ལ་སྔོན་འཇུག་དང་མགོ་ཅན་ནམ་ཡང་མི་འཇུག་པ། དཔེར་ན། ཉེར་གཅིག ཉེར་གཉིས། ཉེར་གསུམ། ཉེར་བཞི་ལྟ་བུ་དང༌། སོ་གཅིག་ནས་སོ་དགུ་བར་དང༌། ཞེ་གཅིག་ནས་ཞེ་དགུ་བར་དང༌། ང་གཅིག་ནས་ང་དགུ་བར། རེ་གཅིག་ནས་རེ་དགུ་བར། དོན་གཅིག་ནས་དོན་དགུ་བར། གྱ་གཅིག་ནས་གྱ་དགུ་བར་ལྟ་བུའོ།།
བཅུ་ནས་ཉི་ཤུ་བར་གྱི་གྲངས་དཔེར་ན། བཅུ་གཅིག བཅུ་གཉིས། བཅོ་ལྔ༌། བཅུ་བདུན། བཅོ་བརྒྱད། བཅུ་དགུ་བཅས་ལ་སྔོན་འཇུག་རྣམས་རང་དགར་གཞག་དགོས་སོ།།
གཅིག་ནས་བརྒྱ་བར་དཀྱུས་སུ་བཀོད་ན་འདི་ལྟར། གཅིག གཉིས། གསུམ། བཞི། ལྔ༌། དྲུག བདུན། བརྒྱད། དགུ། བཅུ། བཅུ་གཅིག བཅུ་གཉིས། བཅུ་གསུམ། བཅུ་བཞི། བཅོ་ལྔ༌། བཅུ་དྲུག བཅུ་བདུན། བཅོ་བརྒྱད། བཅུ་དགུ། ཉི་ཤུ། ཉེར་གཅིག ཉེར་གཉིས། ཉེར་གསུམ། ཉེར་བཞི། ཉེར་ལྔ༌། ཉེར་དྲུག ཉེར་བདུན། ཉེར་བརྒྱད། ཉེར་དགུ། སུམ་ཅུ། སོ་གཅིག སོ་གཉིས། སོ་གསུམ། སོ་བཞི། སོ་ལྔ༌། སོ་དྲུག སོ་བདུན། སོ་བརྒྱད། སོ་དགུ། བཞི་བཅུ། ཞེ་གཅིག ཞེ་གཉིས། ཞེ་གསུམ། ཞེ་བཞི། ཞེ་ལྔ༌། ཞེ་དྲུག ཞེ་བདུན། ཞེ་བརྒྱད། ཞེ་དགུ། ལྔ་བཅུ། ང་གཅིག ང་གཉིས། ང་གསུམ། ང་བཞི། ང་ལྔ༌། ང་དྲུག ང་བདུན། ང་བརྒྱད། ང་དགུ། དྲུག་ཅུ། རེ་གཅིག རེ་གཉིས། རེ་གསུམ། རེ་བཞི། རེ་ལྔ༌། རེ་དྲུག རེ་བདུན། རེ་བརྒྱད། རེ་དགུ། བདུན་ཅུ། དོན་གཅིག དོན་གཉིས། དོན་གསུམ། དོན་བཞི། དོན་ལྔ༌། དོན་དྲུག དོན་བདུན། དོན་བརྒྱད། དོན་དགུ། བརྒྱད་ཅུ། གྱ་གཅིག གྱ་གཉིས། གྱ་གསུམ། གྱ་བཞི། གྱ་ལྔ༌། གྱ་དྲུག གྱ་བདུན། གྱ་བརྒྱད། གྱ་དགུ། དགུ་བཅུ། གོ་གཅིག གོ་གཉིས། གོ་གསུམ། གོ་བཞི། གོ་ལྔ༌། གོ་དྲུག གོ་བདུན། གོ་བརྒྱད། གོ་དགུ། བརྒྱ་ཐམ་པ། བཅས་སོ།།
གྲངས་གནས་དྲུག་ཅུ་བརྩི་ཚུལ་འདི་ལ་མི་འདྲ་བ་ཡོད་མོད་འདིར་གནས་བརྟན་པའི་ལུགས་ལྟར་ན།
གཅིག་བཅུ་བརྒྱ་སྟོང་ཁྲི་འབུམ་དང༌། །   ས་ཡ་བྱེ་བ་དུང་ཕྱུར་ཏེ། ། རྐྱང་པའི་གྲངས་སུ་ཤེས་པར་བྱ། ། ཐེར་འབུམ་ཁྲག་ཁྲིག་རབ་བཀྲམ་དང༌། ། གཏམས་དཀྲིགས་མི་འཁྲུགས་ཁྱད་འབྱིན་དང༌། ། སྤང་རྟེན་དེད་འདྲེན་མཐའ་སྣང་དང༌། ། རྒྱུ་རིག་འོད་མཛེས་དབང་པོ་དང༌། ། ལེགས་འབྱིན་སྟོགས་འགྲོ་འབྱིང་རྡུལ་དང༌། ། རྒྱ་རྟགས་དང་ནི་སྟོབས་འཁོར་དང༌། ། བརྡ་ཤེས་རྣམ་བྱུང་སྟོབས་མིག་དང༌། ། བྱམས་པ་སྙིང་རྗེ་དགའ་བ་དང༌། ། བཏང་སྙོམས་རྣམས་ཏེ་ཆེན་པོར་བཅས། ། ཁུག་པའི་གྲངས་སུ་ཤེས་པར་བྱ། ། གྲངས་མེད་པ་ནི་ཐ་མའོ། །ཞེས་གསུངས་སོ།།
དེ་དག་ཁ་བཀྲལ་ན། ༡།   གཅིག    ༡(གཅིག)
༢།   བཅུ།    ༡༠(བཅུ)
༣།   བརྒྱ།    ༡༠༠(བརྒྱ་ཐམ་པ)